Хитой қурол ишлаб чиқариш бўйича Россияни ортда қолдирди » Ўзбекистон янгиликлари – Zamin.uz\n28 январь 2020, 14:02\nХитой қурол ишлаб чиқариш бўйича дунёда АҚШдан кейинги иккинчи мамлакатга айланди. Бу Тинчлик муаммоларини ўрганиш бўйича Стокгольм институтининг маърузасида қайд этилган, деб ёзмоқда Meduza'га таяниб Дарё нашри.\nМаълум қилинишича, Хитойнинг ҳарбий-саноат комплекси ҳажмини аниқлаш учун экспертлар Хитойнинг қурол ишлаб чиқарувчи тўртта компаниясининг молиявий кўрсаткичларини ўрганиб чиққан. Бунгача институт Хитой компанияларини ўзининг 100 та энг йирик қурол ишлаб чиқарувчилари рейтингига кирита олмаган, чунки уларнинг имкониятларини баҳолаш жуда қийин бўлган. Бироқ биржага чиққанидан сўнг, бир нечта йирик компания ҳисоботларни эълон қилишни бошлади.\nҚайд этилишича, 2017 йилда қурол ишлаб чиқарувчи энг йирик 20 та давлат рўйхатига АҚШнинг 11 та, Европа мамлакатларининг 6 та ва Россиянинг 3 та компанияси кирган. Агар ўша рейтинг айни пайтда тузилганда унга Хитойнинг тўртта компанияси кирган бўлар эди, уларнинг учтаси эса биринчи ўнталикда бўлар эди.\n2017 йилда Хитойнинг тўртта компаниясига тегишли қурол савдоси ҳажми 54,1 миллиард долларни ташкил этган. Бу Россиянинг 2017 йилдаги энг йирик ўнта ҳарбий-саноат компанияси савдоси ҳажмидан 16,4 миллиард долларга кўп ҳисобланади. Шунингдек, қайд этилишича, Хитой компаниялари ўз кўрсаткичларини пасайтириб кўрсатиши мумкин.\nЯнгиликлар » Дунё » Хитой қурол ишлаб чиқариш бўйича Россияни ортда қолдирди\n18:30 Украина электромагнит қурол ишлаб чиқарганини маълум қилди\n22:36 Ford ва Хитойнинг Zotye компанияси Хитойда қўшма корхона очиши маълум қилинди


Шайх Муҳаммад Ғаззолий раҳимаҳуллоҳ : «Мен унга беҳаёларча, очиқ-сочиқ кийинишдан жирканишни ўргатадиган асосларни ўргатдим…»\n21:35:57 31 March 2020\n- Бу ифлос нега келган экан?\n- Табиб соғлом кишиларни эмас, беморларни даволайди, дедим.\nЙигит: - Тўғрику-я, унга ҳижобдан гапиргандирсиз, деди.\nМен: - Иш бундан кўра каттароқ. Мен унга асосларни гапирдим. Аллоҳга иймон келтириш, охиратга иймон келтириш, китоб ва суннатдаги ваҳийга итоат, ибодат ва ахлоқ соҳасидаги исломий рукнлар ҳақида гапирдим, дедим.\nЙигит гапимни бўлди: - Бу дегани ҳижоб ўрамасин, дегани эмас-ку!\nМен: - Мен ҳам уни қалби Аллоҳдан холий ҳолда, ҳаётида рукуъ ва саждани кўрмай, роҳибалар кийимида кўришни хоҳламайман. Мен унга беҳаёларча, очиқ-сочиқ кийинишдан жирканишни ўргатадиган асосларни ўргатдим.\n- Мен сизлар каби Исломнинг этагидан тортишни хоҳламайман. Мен аввало пойдеворни қуйиб сўнгра унинг устидан бинони қураман. Ва ниҳоят хоҳлаган нарсамга ҳикмат билан эришаман.\nКейин унга: - Нима учун уйингизга яқин жойдаги масжидга бормайсиз? - дедим. Шундай деганимга дарҳол надомат ҳам қилдим. Чунки масжидлар аёлларга ман қилингани ёдимга тушди.\nҚиз деди: - Мен дин кишиларини ёмон кўраман. Уларни эшитишни хоҳламайман.\nМен: - Нима учун?-дедим.\nУ:- Чунки улар қалби қаттиқ, қўпол кишилардир. Мақтанчоқлик билан ва таҳқирлаб муомала қиладилар.\n"Эй Аллоҳнинг расули! Олдин ер юзида сизнинг уйингизни хорланишга энг муносиб уй деб билар эди. Энди эса мен учун азиз бўлишга сизнинг уйингиздан муносиброқ уй йўқ".\nРасулуллоҳ саллоллоҳу алайҳи ва салламнинг қалбларидан отилиб чиққан муҳаббат булоғи "жигар чайновчи Ҳинд"ни "Ҳинд розиёллоҳу анҳо"га айлантирди.\n"Аччиқ ҳақиқат" китобидан.


Ўзбекистон Ёзувчилар уюшмаси » Рамазон ҳайити муборак!\nАсосий Муносабат Рамазон ҳайити муборак!\nЎзбекистон Ёзувчилар уюшмаси номидан Рамазон ҳайити муносабати билан барча ижод аҳлини самимий муборакбод этаман.\nҲайит бутун дунёдаги мусулмонлар учун муқаддас ва мурувватга тўлиқ байрам саналади. У оилалар, дўсту ёрлар ва қўни-қўшниларни ибодат, хайрия ва раҳм-шафқат ойи бўлмиш Рамазоннинг якунланишини нишонлаш мақсадида ўзаро бир-бирига яқинлаштиради.\nТинчлик, кечиримлилик ва бирдамлик Ийди Рамазоннинг моҳиятини ташкил этади. Ушбу байрам юзага келтирган ажиб руҳ юртимизда бардавом бўлсин, халқимизда адабиётга, илм-маърифатга бўлган интилишларни янада зиёда қилсин!\nХалқимизда қадимдан Рамазон ҳайити куни тантанали равишда нишонлаб келинган. Байрам куни кексалар, дўст-биродарлар ҳолидан хабар олиш, муҳтожларга ёрдам кўрсатиш, болаларга ҳайитлик совғалари улашиш халқимизда анъанага айланган. Қариндош-уруғ, қўни-қўшниларни зиёрат қилиш, уларга хурсандчилик улашиш, Ҳайит муносабати билан устоз ва олим кишиларни зиёрат қилиш ҳам халқимизда азалий қадриятлардан саналади. Айни кунда «Ҳадя оз бўлсин ёки кўп бўлсин, кек-адоватни кетказади ва меҳрни уйғотади», деган ҳикматни эсга олиш ўринлидир. Айниқса болажонларга совғалар улашганда, улар йил давомида ушбу эзгулик ва меҳр-оқибат байрамини эслаб, уни орзиқиб кутадиган бўлади. Бу каби ишлар фарзандларимиз онгида миллий-диний қадриятларимизга нисбатан ҳурмат уйғотади. Кўрганларни байрам билан табриклаш, уларга хурсандчилик ва шодлик изҳор қилиш кишиларнинг бир-бирларига бўлган муносабатларини мустаҳкамлайди.\nҲайит кунлари юртимизда, маҳаллалар ва ҳар бир оилада байрам кайфияти ҳукм суради. Табаррук манбаларимизда бу кунларни мотамсаро кайфиятда эмас, балки хурсандчилик, шодлик руҳида, байрам кайфиятида ўтказилиши таъкидланган.\nБарчангизни яна бир бор эзгулик, хайр-саховат ва меҳр-оқибат айёми билан табриклайман. Бахт-саодат ва мустаҳкам соғлик, хонадонингизга давомий фаровонлик тилайман.


Маънавий жиноятларнинг хатари — Ibrat.uz\nАллоҳ таоло биз инсонларга бошқа махлуқотларда бўлмаган тил орқали сўзлаш, фикримизни баён эта олиш имкониятини ато этди. Бу энг улуғ неъматлардан саналади. Динимизда тилни фақат яхшилик йўлида ишлатишимиз, ёмон гапларни сўзлашдан сақланишимиз таълим берилади. Мусулмон киши тилига жуда эҳтиёт бўлиши, оғзидан чиқаётган ҳар бир сўзи ё унинг фойдасига ёки зарарига ҳужжат бўлиб қолиши мумкин эканлигини асло унутмаслиги лозим. Аллоҳ таоло бу ҳақда биз бандаларини огоҳлантирган.\nАллоҳ таоло айтади: “У бирор сўзни талаффуз қилса, албатта, унинг олдида ҳозиру нозир бўлган бир кузатувчи (сўзни ёзиб олувчи фаришта) бордир” (Қоф сураси, 18-оят). Шунинг учун, Пайғамбаримиз (с.а.в.) марҳамат қилдилар:\nАбу Ҳурайра (р.а.)дан ривоят қилинади, Пайғамбар (с.а.в.) дедилар: “Ким Аллоҳга ва охират кунига имон келтирган бўлса яхши гап гапирсин ёки жим турсин” (Имом Бухорий ва Муслим ривояти).\nАллоҳ таоло айтади: “… ва бирингиз бирингизни ғийбат қилмасин! Сизлардан бирор киши ўлган биродарининг гўштини ейишни хоҳлайдими?! Уни ёмон кўрасиз-ку, ахир! Аллоҳдан қўрқингиз! Албатта, Аллоҳ тавбаларни қабул қилувчи ва раҳмли зотдир” (Ҳужурот сураси, 12-оят).\nАбу Ҳурайра (р.а.)дан ривоят қилинади, Расулуллоҳ (с.а.в.): “Ғийбат нима эканлигини биласизларми?” – деб сўрадилар. Саҳобалар: Аллоҳ ва Унинг Расули билгувчироқдир, дейишди. Расулуллоҳ (с.а.в.): “Биродарингизни унга ёқмайдиган сифати билан эслашингиз”, дедилар. Улар: Агар биродаримизда биз айтган сифат бўлсачи? – деб сўрадилар. Расулуллоҳ (с.а.в.): “Агар унда сиз айтган сифат бўлса, ғийбат қилган бўласиз. Агар сиз айтган сифат унда бўлмаса, у ҳолда бўҳтон қилган бўласиз”, дедилар (Имом Муслим ривояти).\n“Мамажонов Рахмонали ”Балиқчи туман “Полвонкўл” жоме масжиди имом-ноиби


Finance.uz - Халқ давлат идораларига эмас, балки давлат идоралари халқимиз учун хизмат қилиши керак!\nХалқ давлат идораларига эмас, балки давлат идоралари халқимиз учун хизмат қилиши керак!\nБугун Миллий матбуот марказида “Микрокредитбанк” акциядорлик-тижорат банки томонидан ташкил этилган анжуман ушбу шиор остида ўтказилди.\nУнда жорий Фаол тадбиркорлик, инновацион ғоялар ва технологияларни қўллаб-қувватлаш йилида мазкур муассаса тизимида амалга оширилаётган устувор вазифалар ва эришилган натижалар сарҳисоб қилинди.\nҚайд этилишичи, жорий йил бошидан буён “Микрокредитбанк” томонидан 955,7 млрд. сўм миқдорида кредит ажратилиши таъминланди. Шу жумладан, ҳудудларни ижтимоий-иқтисодий ривожлантириш дастурларига киритилган 237 та лойиҳага 65,8 млрд. сўм, Президентимизнинг “Аҳолининг кам таъминланган қатламларини қўллаб-қувватлашга оид қўшимча чора-тадбирлари тўғрисида”ги 3268-сонли қарорига мувофиқ, 7 572 нафар фуқарога жами 82,7 млрд. сўм, “Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида”ги ПФ-5242-сонли Фармонга асосан 4 252 нафар мижозга 118,8 млрд. сўм миқдорида кредит маблағлари ажратилди.\n“Ҳар бир оила – тадбиркор” дастури доирасида эса банк 1,2 млрд. сўм, тадбиркор аёлларни қўллаб-қувватлашга 85,2 млрд. сўм, касб-хунар коллежлари битирувчиларига тадбиркорлик фаолиятини амалга ошириш учун 9,8 млрд. сўм, оилавий тадбиркорликка 12,3 млрд. сўм, хизмат кўрсатиш ва сервис соҳасини ривожлантириш учун 395,0 млрд. сўм, шунингдек, озиқ-овқат маҳсулотлари ишлаб чиқаришни кенгайтиришга 38,0 млрд. сўм, маҳаллий ноозиқ-овқат истеъмол товарлари ишлаб чиқариш рағбатлантириш учун 207,4 млрд. сўмлик сармоялар йўналтирилди.\n– Муассаса томонидан банк ресурс базасини хорижий кредит линиялар ҳисобига шакллантириш, хусусий секторни микромолиялаштиришда чет эл банклари тажрибасини ўрганиш ишлари фаол давом эттирилмоқда, – дейди “Микрокредитбанк” АТБ бошқаруви раиси ўринбосари А.Низамов. – Жумладан Қишлоқ хўжалигини ривожлантириш халқаро фонди (IFAD)нинг “Ўзбекистонда сутни қайта ишлаш тармоғида қўшилган қиймат тизимини ривожлантириш” лойиҳаси доирасида 3,3 млн. АҚШ доллари миқдоридаги маблағларни жалб қилиш бўйича имзоланган шартномага асосан ҳозирги кунда лойиҳанинг ўзлаштирилган 1,2 млн. доллар миқдордаги қисми Қашқадарё ва Жиззах вилоятларидаги тадбиркорлик субъектларига ажратилмоқда. Жорий йил сўнггига қадар ушбу маблағлар тўлиқ ўзлаштирилиши кўзда тутилган. Бундан ташқари, Хусусий секторни ривожлантириш Ислом корпорацияси кредит линиясининг иккинчи босқичи бўйича ( ҳажми 12,0 млн. долларга тенг) барча ҳудудларда кредитлар ажратиш йўлга қўйилган. Шу кунгача ушбу маблағлардан 4 270 минг доллар тўлиқ ўзлаштирилди, яна 3 066 минг доллар миқдоридаги лойиҳалар бўйича ҳужжатлар ташаббускорлар томонидан шакллантирилмоқда.\nШунингдек, банк тизимида Туркиянинг илғор тажрибасини жорий қилиш мақсадида мазкур мамлакатнинг Кичик ва ўрта бизнесни ривожлантириш ҳамда қўллаб-қувватлаш департаменти (КОСГЕБ) билан ҳамкорлик меморандуми имзоланди.\nБанк бошқаруви аъзоларидан иборат делегация жорий йилнинг 28 апрель куни Италиянинг Фоджиа шаҳрида бўлиб, “Қишлоқ хўжалиги ва зоотехника” бўйича халқаро ярмаркада қатнашди. Унда қуён гўштини етиштириш учун ишлаб чиқаришнинг тизимли шаклини янада ривожлантириш, гўшт ва мўйначиликка мослаштирилган зотдор қуёнлар боқиш, гўшт ва терини қайта ишлаш, тайёр маҳсулот холатига келтириш ва экспорт қилишнинг яҳлит тизимини жорий қилиш масалалари муҳокама қилинди.\nИталиянинг бу борадаги тажрибасини ўрганиш ва жорий қилиш мақсадида жорий йилнинг 2 август куни Италия қуён етиштирувчилар ассоциацияси ва Пьяченца университетининг генетика бўйича мутахассислари иштирокида Бухоро шаҳрида қуёнчилик соҳасини саноат усулида ривожлантириш бўйича семинар ташкил этилиши кўзда тутилган.\nАнжуманда шу ва бошқа йўналишлар бўйича батафсил маълумот берилди. Банк раҳбарияти ва журналистлар ўртасида савол-жавоблар бўлиб ўтди.


Дунё тамаддуни ҳақида кўплаб муҳим маълумотлар бериши мумкин бўлган тарихий масканлардан бири юртимиздаги Чотқол тоғ тизмаси этакларида жойлашган. Маданий мерос намунасини ўзида мужассам этган қоятош расмлари қадимги тарихдан қимматли маълумотларни беради. Айни вақтда сайёҳларни оҳанрабодек ўзига тортишига шубҳа йўқ.\nЧотқол тоғ тизмаси географик ўрни ва табиий шароитининг қулайлиги ҳудудни қадимдан инсонлар томонидан ўзлаштиришига сабаб бўлган. Минтақа қадимги овчи ва кўчманчи чорвадор қабилаларнинг мавсумий кўчишларини йўналтирувчи масканга айланган. Буни шу тоғ тизмасидаги турли тарихий даврларга тааллуқли моддий-маданий ёдгорликлар: тош даври чақмоқтош устахоналари, кўҳна қишлоқ харобалари, эски қўрғонлар, қадимги мозорлар ва суғориш иншоотларининг қолдиқлари яққол кўрсатиб турибди.\nУшбу ёдгорликлар инсоният тарихининг бронза, илк темир (сак-скиф), ўрта асрлар даврида ушбу ҳудудда яшаган овчи ва кўчманчи дашт чорвадор халқларнинг ижтимоий-иқтисодий ва хўжалик ҳаёти тўғрисида қимматли маълумот берувчи тош йилномалар ҳисобланади. Уларда инсоният тарихининг турли босқичларида овчи ва кўчманчи дашт чорвадор аҳолисининг кунда лик турмуш тарзи, маънавий кечинмалари, диний эътиқоди, олам ҳақидаги тасаввурлари акс этган.\nДастлабки тадқиқот ишлари 1964 йилда О.Ро стовцев раҳбарлигида олиб борилган бўлиб, натижада ҳудудда Қизилолмасой қоятош расмлари мажмуи аниқланган эди. Бу ёдгорлик 1967 йилларда ҳам тадқиқ этилди. Ёдгорликда асосан ҳайвонлар (тоғ эчкиси) ва овчилар тасвири ўйиб ишланган бўлиб, қадимда кенг тарқалган тасвирий санъат композицияси ов жараёнлари тасвирланган.\nҚизилолмасой қоятош расмларидан ташқари Чотқол тоғ тизмаси бўйлаб жойлашган сой ва дараларда кўплаб бошқа қоятош расмлари ёдгорликлари ҳам аниқланган бўлиб, улар бир-биридан ишлов бериш услуби, мавзу хилма-хиллиги, композициялардаги фарқлар билан ажралиб туради. Жумладан, ишлов бериш техникасидаги фарқлар расмларнинг қадимги рассомлар томонидан тош, металл ва ҳайвон шохларидан ясалган қуроллар ёрдамида уриб-чўкичлаб ёки табиий минерал бўёқ (охра) ёрдамида ишлов берилганлигига қараб фарқланади. Шунингдек, ушбу с анъат ас ар ларининг ўзаро фарқловчи хусусиятларидан яна бири унинг турли даврларда яратилганлигидир. Бунда тасвир мавзуси билан бирга расмлар ишланган қоятош сатҳи стратиграфияси, тасвирларнинг қоятошлардаги топографик ҳолатлари ёдгорликлар даврий санасини ажратишда асосий омиллар бўлиб хизмат қилади. 2018 йилда Чотқол тоғ тизмаси Қизилдара ва Эртошсой ҳудудларида олиб борилган да ла-қидирув ишлари натижасида янги қоятош расмлари аниқланди. 2019 йилдан бошлаб эса Ўзбекистон, Ро ссия, Польша халқаро археологик экспедицияси томонидан кенг кўламдаги тадқиқот ишлари олиб борилмоқда. Тадқиқот натижаларида 9 км. масофага чўзилган Қизил-дара ҳудудида денгиз сатҳидан 1600-3100 метр баландликларда минглаб қоятош расмлари ўрганилди. Қоятош расмлари якка, баъзи қоятошларда ўнлаб расмлар, композициялар тарзида акс эттирилган. Қоятошларда аксарият ҳолларда зооморф ва антропоформ, турли белги ва т амға тасвирлари акс эттирилган бўлиб, улар асосан тоғ эчкилари, инсон қўли тасвири, шунингдек, доира ичидаги хоч ва мураккаб шакллардан иборат. Ўрта Осиё ҳудудида бундай баландликларда қоятош расмларнинг фақатгина Чотқол тоғ тизмасида мавжудлиги ёдгорликнинг такрорланмас эканлигидан далолат беради.\nБир сўз билан айтганда Қизилдара ва Эртошсой ҳудудларидаги қоятош расмларини чуқурроқ ўрганиш, уларнинг илмий таснифини бериш, миллий ва халқаро аҳамиятини ошириш орқа ли минт ақада туризм соҳасининг экотуризм, экстремал ва илмий туризм йўналишларида янги тур маршрутларни йўлга қўйиш мумкин.\nЎзРФА Миллий археология маркази илмий ходими\n🕔10:38, 28.12.2020 ✔2094\n🕔15:06, 11.12.2020 ✔2359\n🕔15:05, 11.12.2020 ✔2394\n✔ 2094 🕔 10:38, 28.12.2020\n✔ 2359 🕔 15:06, 11.12.2020\n✔ 2394 🕔 15:05, 11.12.2020\n✔ 2354 🕔 10:26, 27.11.2020\nНУРАФШОН «АҚЛЛИ ШАҲАР» БЎЛИШ ТАРАДДУДИДА\nТошкент вилояти бўйлаб бир кун\nЯқин-яқингача ҳам «Тошкент вилоятининг маъмурий маркази қаерда?» деган саволга жавоб йўқ эди. Вилоятнинг каттаю кичик идоралари ҳам пойтахтда жойлашган, вилоятга ташриф буюрган бирор расмий меҳмонни ҳам албатта Тошкент шаҳри томон бошлашга тўғри келар эди.\n✔ 548 🕔 18:28, 12.11.2020


Ҳуқуқни талаб қилиш учун ҳам билим керак | huquqburch.uz\nКўпчилигимиз қонунлар ишлашига ишонамиз, аммо уни қандай «ишлатиш»га келганда кўпинча билим ва кўникмамиз оқсайди. Ахир ҳуқуқни талаб қилиш учун ҳам билим керак. Бироқ бу жараён осон кечмайди, ҳамма бирданига ҳуқуқий маданиятли бўлиб қолмайди. Чунки билим ва кўникманинг ҳосил бўлиши бир кунлик ё бир ойлик иш эмас. У йиллар давомида босқичма-босқич шаклланиб боради. Бунинг учун қуйидагиларга эътибор қаратиш зарур.\nҲуқуқий кўникмаларни болаликдан ўзлаштириш\nКўникма ёшликдан ўзлаштирилмаса, кейин уни эгаллаш осон эмас. Кўпчиликнинг фикрича, болага ҳуқуқини танитиш қийин. Шунинг учун бола билан ишлашда буйруқ-инкор оҳангига кўникиб қолинган: «уни қилма», «бунга тегма», «борма» каби. Афсуски, бундан боланинг шуурига қўрқув ҳисси сингиб қолади. Кейинчалик оддий маслаҳатни қабул қилишда ҳам бола фикрларини қўрқув тўсиб туради. Бироқ бола бошқарилувчи робот эмас. Унинг ҳам барча қатори қонун билан белгилаб қўйилган ҳуқуқ ва мажбуриятлари бор. Болаларни улардан хабардор қилиб, ҳуқуқий маданиятли инсон сифатида вояга етказиш катталарнинг бирламчи вазифларидандир. Зотан, ўз ҳуқуқини биладиган шахснинг талаби ҳам юқорироқ бўлади.\nБола билан ҳамма (ота-она, боғча, маҳалла) бирдай шуғулланса, буткул ўз ҳолига ташлаб қўймаса, ҳар ким зиммасидаги мажбуриятни ҳис қилса, тарбия самарали бўлади. Чунки бола ўз ҳуқуқ ва мажбуриятларини тўлиқ тушунмайди. Нима яхши-ю нима ёмонлигини фарқлашга ожизлик қилади. Бу борада унга бошланғич маълумот ва тушунчаларни содда тилда англатиб бориш зарур. Бу жараён тўхтаб қолмаслиги, мактаб ва коллеж даврида ҳам ёш хусусиятидан келиб чиққан ҳолда изчил давом эттирилиши керак.\nСон эмас, сифатга ишлаш муҳим\nҲуқуқий тарғибот ҳар хил бўлади. Йилига ўнлаб танловлар, юзлаб тадбирлар ўтказилади, уларга минглаб фуқаролар жалб этилади. Бироқ юзта тадбир ўтказилди дегани уларда қатнашган ҳамманинг ҳуқуқий онгига бирдек таъсир ўтказилди дегани эмас. Демак, ҳуқуқий маданиятли жамиятни шакллантиришда тадбирлар сонига эмас, самарадорлигига эътибор қаратиш лозим. Қайси йўлдан борилса ахборот одамлар онгига аниқ ва чуқурроқ етиб боришини ҳисобга олган ҳолда тадбир шаклини ўйлаб кўриш муҳимдир. Биринчи навбатда тадбирнинг мавзусига қараб унинг шаклини аниқ белгилаб олиш фойда беради. Ҳикояга тортадиган мавзудан роман чиқариб бўлмаганидек, репортажга арзийдиган «масаллиқ»ни ток-шоуга сарфламаслик керак. Шу маънода ҳуқуқий тарғиботда аввало сон эмас, сифатга эътибор қаратиш самаралидир.\nЭнг катта тарғибот\nАввало давлат хизматчиларининг ҳуқуқий саводхонлиги ва маданияти етарлича эмаслиги устида ишлаш зарур. Аслида энг катта тарғибот мана шу бўлади. Чунки миллионлаб аҳолининг ўз ҳуқуқини билиш-билмаслиги ортидан қувишдан кўра давлат органларида қонунийликни таъминлаш афзалроқдир. Давлат органлари ва хизматчилари ўз вазифаларини тўғри бажарса, шунинг ўзи энг катта натижа.\nДавлат раҳбарининг ҳам энг асосий талаби шундаки, давлат органлари халқ учун ишлаши керак. Бу ғоя ҳар қандай мансабдорнинг кундалик ишига айланиши лозим.\nДавлат хизматчиларининг ҳуқуқий билими етарлича эмаслиги оқибатида ноқонуний қарор қабул қилиш ҳолатлари кўп учрайди. Масалан, 2020 йилда адлия органларининг тақдимномаси асосида 306 та ноқонуний ҳужжатнинг ижроси тўхтатилди, 7324 таси бекор қилинди. Ноқонуний қарор қабул қилиш, айниқса, ҳокимликлар фаолиятида кўп кузатилмоқда.\nШундан келиб чиқилса, биз минг марта қонунга итоаткорликка чақирганимиз билан одамлар ўз ҳаётида бунинг аксини, бошқа манзарани кўрса, уларнинг қонунга ишончи сўнади. Ҳар бир инсоннинг ўзи қонунлар ижросининг гувоҳи бўлса, бундан катта тарғибот йўқ.\nТарғибот тўхтаб қолмайди\n2020 йил ҳаммамиз учун жиддий синовлар даври бўлди. Коронавирус пандемияси туфайли ўзгача турмуш тарзи юзага келди. Янгича тартиблар, қонун-қоидалар, фуқароларнинг ҳуқуқларини ҳимоя қилиш ва уларга ҳуқуқий тушунтириш беришнинг янги тизими яратилди.\nМасалан, фуқароларга масофадан туриб ҳуқуқий маслаҳат бериш мақсадида бир қатор телеграм ботлари (@huquqiy_maslahatbot, @notarius, @davxizmataloqa_bot) очилиб, йўлланган саволларга жавоб бериш амалиёти жорий этилди. Биргина @huquqiy_maslahatbot боти орқали шу кунга қадар фуқароларнинг 6 мингга яқин саволи юзасидан ҳуқуқий тушунтириш берилди.\nБундан ташқари, ҳудудий адлия органлари оммавий ахборот воситаларида, шунингдек,\nижтимоий тармоқларда 189 198 марта чиқиш қилди.\nКоронавирус билан боғлиқ вазиятга назар ташлайдиган бўлсак, МДҲ давлатлари билан\nтаққослаганда Ўзбекистонда инфекцияга чалиниш даражаси анча камлигини кузатиш мумкин. Бу ўтказилган тарғибот ва тушунтириш ишларининг самара берганидан, энг асосийси, фуқароларимизнинг ҳуқуқий маданияти ўсганидан далолатдир.\nҚонунларга итоат – ҳар бир фуқаронинг онгли танлови\nУмуман олганда, ҳуқуқий онг ва маданиятни ошириш борасида қилиниши керак бўлган ишлар ҳали кўп. Бу ҳолатда биз учун энг муҳими нима? Аввало бугун ва истиқболда нима қилиш кераклиги тўғрисида аниқ тасаввурга эга бўлиш – мана шу энг муҳими. Ҳуқуқий тарғибот ҳар бир давлат органи ва муассасаси учун муҳим аҳамият касб этиши лозим. Негаки, қонунларга итоаткор жамият билангина тараққиётга эришиш мумкин. Мансаби, мавқеи ва ижтимоий келиб чиқишидан қатъи назар ҳар ким онгли равишда қонунларни ҳурмат қилиши ва уларга итоат этиши керак. Ана шундагина қонунлар ишлайди, тараққиёт бўлади.\nШу билан бирга, ҳуқуқий маданиятни юксалтириш бўйича қилинган ишлар таҳлили соҳада яна бир қатор тизимли муаммолар борлигини кўрсатаяпти.\nБиринчи навбатда давлат хизматчиларининг ҳуқуқий саводхонлиги ва маданиятини ошириш устида ишлаш керак. Айрим давлат органлари қонун талабларини менсимаслиги оқибатида қонун бузилишига йўл қўйилмоқда. Шунинг учун адлия органларидан давлат хизматчиларининг ҳуқуқий билимларини ошириш бўйича алоҳида ўқув курслари ташкил қилиш ва уларнинг билимини тизимли равишда баҳолаб бориш талаб этилади.\nИккинчидан, аксарият идоралар ўзларига тегишли қонун ҳужжатларини аҳолига тўғри тушунтириш масаласига етарли эътибор қаратмайди. Оқибатда фуқаролар қонунчиликдаги янгиликлардан, ўтказилаётган ислоҳотлардан ўз вақтида хабардор бўлмаяпти. Жамиятда ҳуқуқий тарғибот тадбирларини ўтказишда соҳавий хизматларнинг фаол иштироки таъминланмаяпти.\nУчинчидан, болалар ва ёшларнинг ҳуқуқий маданиятини юксалтириш, ҳуқуқий таълим ва тарбия борасидаги ишлар тизимли ва узвий олиб борилмаяпти. Мактабларда ҳуқуқий фанларнинг ўқитилиши бўйича изчиллик таъминланмаган. Болаларда ҳуқуқий\nтарбияга салбий таъсир кўрсатувчи омилларга нисбатан етарлича ҳуқуқий иммунитет шакллантирилмаяпти.\nБуларнинг бари ҳаммамизни ҳушёр торттириши ва керакли чораларни кўришга ундаши лозим.\nТошкент давлат юридик университети магистри


Зоир Мирзаев мактабда дарс ўтди » Muzlik.uz - O‘zbekiston yangiliklari\nҚашқадарё вилоятига яқинда тайинланган ҳоким вазифасини бажарувчи Зоир Мирзаев Қарши шаҳридаги 9-сонли умумтаълим мактаби ўқувчиларига дарс ўтди. Бу ҳақда вилоят ҳокимлиги матбуот хизмати хабар берди. Вилоят ҳокими ўз билимларини ўртоқлашиш баробарида ўқувчиларнинг она тили, физика, математика ва хорижий тиллар бўйича билимларини ҳам синовдан ўтказди. Шунингдек, ҳоким мактабда ўқитувчи ва ўқувчиларга яратилган шарт-шароитлар билан ҳам танишди. Эслатиб ўтамиз, шу йилнинг 23 август куни президент Шавкат Мирзиёев раислигида ўтказилган видеоселекторда вилоят, туман ва шаҳар ҳокимлари ҳамда бошқа раҳбарлар мактабларга бориб, дарс бериш тартибини жорий этиш топширилганди.\nЗоир Мирзаев сўконғич туман ҳокими ишига муносабат билдирди\nЗоир Мирзаев ўтказган йиғилишда 2 та ташкилот раҳбари вазифасидан озод этилди\nСамарқанд вилоятида икки нафар янги ҳоким тайинланди


Луис Энрике Алвес ва Тураннинг «Барселона»дан кетишига қарши бўлмайди\n19:25 / 05.05.2016\n«Барселона» жамоаси бош мураббийи Луис Энрике жамоани Дани Алвес ҳамда Арда Туран тарк этишига қарши бўлмайди ва уларга қизиқарли таклиф тушса, бошқа жамоага кетишларига қаршилик қилмайди. Бу ҳақда каталонлар жамоасидаги манбага асосланган ҳолда AS хабар тарқатган.\nҲар икки футболчига ҳам яқинда Хитойдан жуда манфаатли таклиф тушган, аммо ҳар иккиси ҳам рад этилган эди. Шунга қарамай «Барселона» клуби бошқа таклифларни кўриб чиқишга тайёрлигини билдирган. Клубдагилар Дани Алвесни қиммат нархга сотиб бўлмаслиги ёки мутлақо текинга қўйиб юбориш мумкинлигини тушуниб туришибди ва «Барселона» раҳбарияти бунга тайёр. Шу билан биргаликда, клуб Арда Туран билан боғлиқ вазиятда етарлича маблағ ишлаб олишни истайди.\nАрда Тураннинг «кўк-анорранглилар» билан шартномаси 2020 йилга қадар давом этиши лозим. Алвесда эса 2017 йилга қадар давом этиши кўзда тутилган шартнома бор.\nЛуис Энрике «Барселона» Алвес\nМесси «Барселона» академиясида тўп тепиб юрган пайтлар (видео)\n«Барселона»нинг бўлажак мураббийи янги таркибни шакллантиришни бошлади


Fergana.uz - Investitsiyalar va qurilish 1.2016 amCharts examples\nInvestitsiyalar va qurilish 1.2016\n2017-06-17 11:01:21 928\n2016 йил январ-мартда вилоятнинг асосий капиталини кўпайтиришга 483,9 млрд. сўм миқдорида инвестициялар киритилди ва ўтган йилнинг шу даврига нисбатан ўсиш суръати 100,0 фоизни ташкил қилди.\nҳукумат кафолати остида чет ел кредитлари\n2016 йил январ-мартда асосий капиталга инвестицияларнинг технологик таркиби қуйида келтирилган:\nАсосий капиталга киритилган инвестицияларнинг технологик таркибининг тузилиши 2015 йил январ-мартга нисбатан қурилиш-монтаж ишларнинг улуши 24,4 фоизли пунктга камайган, машина, ускуналар, транспорт воситалари, ишлаб чиқариш ва хўжалик жиҳозлар қиймати улуши 23,0 фоизли пунктга ва бошқа ҳаражатларнинг улуши 1,4 фоизли пунктга кўпайган.\n2016 йил январ-мартда умумий майдони 195,4 минг кв.м. бўлган 1540 та (2015 йил январ-мартга нисбатан 102,9 фоиз), шу жумладан қишлоқ жойларида 141,9 минг кв.м. (100,7 фоиз) уй-жой фойдаланишга топширилди. Ноишлаб чиқариш соҳасига киритилган инвестициялар ҳажмидан 127,1 млрд. сўми ёки 26,3 фоизи уй-жой қурилишида ўзлаштирилди.\nУмумтаълим мактаблари, касб-ҳунар коллежлари, мусиқа ва санъат мактаблари қуриш, қайта таъмирлаш ҳамда касб-ҳунар коллежларига ва умумтаълим мактабларига спорт иншоатлари қурилишида 21,1 млрд. сўмлик инвестициялар ўзлаштирилди, бу ноишлаб чиқариш соҳасига йўналтирилган инвестицияларнинг 4,3 фоизини ва таълим соҳасига киритилган инвестицияларнинг 79,3 фоизини ташкил қилди.\nСоғлиқни сақлаш объектларини қуриш ва реконструкция ишларида 16,1 млрд. сўмлик инвестициялар ўзлаштирилди, бу ноишлаб чиқариш соҳасига йўналтирилган инвестицияларнинг 3,3 фоизини ва соғлиқни сақлаш соҳасига киритилган инвестицияларнинг\n95,0 фоизини ташкил қилди.\nКоммунал қурилиш соҳасида 31,2 км узунликдаги ичимлик суви, 6,6 км узунликдаги газ тармоқлари ишга туширилди, бу 2015 йил январ-мартга нисбатан мос равишда 105,7 ва 264,0 фоизни ташкил қилди.\nИчимлик суви тармоқлари қурилишига аҳоли маблағлари ҳисобига 939,0 млн.сўм, газ тармоқлари қурилишига еса 61,0 млн. сўм миқдорида инвестициялар ўзлаштирилди.\nҚурилиш фаолияти. 2016 йил январ-мартда 390,7 млрд. сўмлик қурилиш ишлари бажарилиб, ўтган йилнинг шу даврига нисбатан ўсиш суръати 110,8 фоизни ташкил етди.\nҚурилиш ишлари умумий ҳажмининг 65,4 фоизи бинолар ва иншоотларни қуриш бўйича қурилиш ишлари, 7,8 фоизи фуқаролик қурилиши объектларини қуриш бўйича қурилиш ишлари ва 26,8 фоизи ихтисослаштирилган қурилиш ишларига тўғри келди. Шу умладан умумий ҳажмдан 76,7 фоизи янги қурилиш, реконструкция ва кенгайтириш ҳамда техник жиҳатдан қайта жиҳозлашга тўғри келади.\nНодавлат мулкчилик шаклидаги ташкилотлар томонидан 381,1 млрд. сўмлик қурилиш ишлари амалга оширилиб, жами қурилиш ишлари ҳажмидаги улуши 97,5 фоизни (2015 йил январ-мартга нисбатан ўсиш суръати 72,1 фоизни) ташкил қилди.


"Бу жараёнда ҳокимлар ҳар жиҳатдан алоҳида ўрнак бўлмоғи шарт. Афсуски, Олмалиқда бунинг акси юз берди!" — Р.Холматов - Халқ сўзи\n"Бу жараёнда ҳокимлар ҳар жиҳатдан алоҳида ўрнак бўлмоғи шарт. Афсуски, Олмалиқда бунинг акси юз берди!" — Р.Холматов\n18:39 13 Октябр 2020 Жамият\nАввал хабар берганимиздек, бугун Халқ депутатлари Oлмалиқ шаҳар Кенгашининг олтинчи чақириқ навбатдан ташқари XIV сессияси бўлиб ўтди. Кун тартибига кўра, унда ташкилий масала кўриб чиқилди.\nДепутатлар вилоят раҳбари Рустам Холматовнинг тавсиясига биноан, бугунгача Тошкент вилояти ҳокимининг шаҳарлар инфратузилмасини ривожлантириш, ободонлаштириш ва коммунал хўжалик масалалари бўйича ўринбосари вазифасида ишлаб келган Ҳамдамов Қобил Муротқуловичномзодини кўриб чиқдилар ва бир овоздан Олмалиқ шаҳар ҳокими лавозимига тасдиқладилар.\nВилоят ҳокими сессиядаги нутқида таъкидлаганидек, Олмалиқ шаҳрининг собиқ раҳбари Усмон Раҳимовнинг ишдан олинишига яқинда ижтимоий тармоқларда намойиш этилган ва жамоатчиликнинг кенг муҳокамасига сабаб бўлган нохуш ҳолатлар асос бўлган.\n— Юртбошимизнинг ташаббуси билан мамлакатимизда очиқлик сиёсати жорий этилди, дейди сессияда сўзга чиққан вилоят ҳокими Рустам Холматов. — Ҳозир Ватан равнақи, халқ бахт-саодати йўлида ҳалол ишлайман деган раҳбарларга барча шароит яратиб берилган. Олайлик, хизмат машинаси, мўмайгина ойлик иш ҳақи. Муҳтарам Президентимизнинг биздан қатъий талаби фақат битта — камтарлик, халққа хизмат қилиш, одамлар ишончини оқлаш. Хабарингиз бор, яқинда Олмалиқ шаҳри ҳокими билан боғлиқ ҳолат интернетда кенг тарқалди. Замон — тезкор. Ҳар қандай воқелик изсиз қолмайди. Агар у ёмон, нохуш бўлса, эшитиб ич-ичингдан эзиласан киши...\nВилоят раҳбари Олмалиқ шаҳрининг собиқ ҳокими хатолари тўғрисида тўхталаркан, раҳбар киши ўз оиласига, фарзандлари тарбиясига жиддий эътибор бериши лозимлигини таъкидлади. Бу нохуш воқеалар вилоятдаги бошқа раҳбарларга ҳам сабоқ бўлишлиги эслатилди.\nВилоят ҳокими айтганидек, муҳтарам Президентимиз жойлардаги ҳокимлар шахсига, уларнинг оилавий муҳитдаги ўрнига доимо жиддий эътибор қаратиб келмоқдалар. Уларга бундан беш олти йил муқаддам ҳеч ким ўйламаган имтиёзлар берилди. Улар зиммасига юклатилган ортиқча меҳнат соатларига, пахта далаларига аҳолини сафарбар этиш мажбуриятларига чек қўйилди. Энг асосийси, ҳокимларни ўз оиласи бағрида бўлиб, фарзандлари тарбияси билан жиддий шуғулланишлари учун шанба ва якшанба кунларидаги иш соатлари бекор қилинди. Афсуски, Олмалиқ шаҳар ҳокими ўғлининг тўқликка шўхлик тарзида намойиш этган «ҳунарлари» бу оилада ота тарбияси йўқлигини яққол кўрсатди. Бу ҳақида Р.Холматов жумладан бундай деди:\n— Юртимизда, айни пайтда вилоятимизда ҳам камбағалликни босқичма-босқич бартараф этиш борасида кенг қамровли ишлар амалга оширилмоқда. Бу жараёнда ҳокимлар ҳар жиҳатдан алоҳида ўрнак бўлмоғи шарт. Афсуски, Олмалиқда бунинг акси юз берди! Раҳбарнинг оиласидаги нохуш муҳит бўй кўрсатди! Бу мутлақо тушунарсиз ҳолатдир!\nВилоят ҳокими сессия давомида Олмалиқни бундан кейин ҳар томонлама ривожлантириш борасида депутатлар зиммасидаги энг муҳим вазифалар хусусида фикр билдирди.\nСессия ўз ишини якунлади ва унда кўрилган масаллар юзасидан тегишли қарорлар қабул қилинди.\nЎзбекистонда техникумларнинг айрим битирувчилари ОТМга кириш имтиҳонларисиз қабул қилинади


Сурхондарёда “ЭРК”нинг туманлараро конференцияси бўлиб ўтди « Ўзбекистон Халқ Ҳаракати\nСурхондарёда “ЭРК”нинг туманлараро конференцияси бўлиб ўтди\n26 March 2013 - 11:46\n2013 йил 19 март куни маҳаллий вақт билан соати 11-00да Сурхондарё вилоятининг Шўрчи туманида “ЭРК” демократик партиясининг туманлараро конференцияси бўлиб ўтди. Конференцияда вилоятнинг 14 туманидан 9 таси яъни, Ангор, Шеробод, Музработ, Қизириқ, Жарқўрғон, Қумқўрғон, Шўрчи, Олтинсой ва Термиз туманларининг раҳбарлари хамда котиблари қатнашди. Конференция ишида асосий кўрилган масала: “Эрк” демократик партиясининг 6-Қурултойига тайёргарлик кўриш ва уни ўтказиш”, “ЭРК” партиясининг туман раҳбарларини ва унинг котибларини сайлаш” ва “ЭРК” ташкилот аъзоларини сони кўпайтириш”. Худди шунингдек, бошқа масалалар ҳам кўрилди. Конференция якунида эса, делегатларни сайлаш ва унинг таркибини тузиш. “ЭРК” партиясининг 6-Қурултойига тайёргарлик кўриш ва уни ўтказиш юзасидан тегишли қарор қабул қилинди.\n“ЭРК” демократик партияси Сурхондарё вилоятининг қолган туманларида яқин кунлар ичида туманлараро конференциясини ўтказиш режалаштирилмоқда. Эслатиб ўтамиз, “ЭРК” демократик партиясининг Сурхондарё вилоят конференцияси 2013 йилнинг 23 февраль куни бўлиб ўтганди.\n“ЭРК” Демократик Партиясининг Сурхондарё вилоят маъмурияти


Бутун бошли жамият онгида қонунсизлик муҳити шакллантирилганди « Ўзбекистон Халқ Ҳаракати\nБутун бошли жамият онгида қонунсизлик муҳити шакллантирилганди\n16 September 2017 - 11:33\nБаҳром кўчага чиқди. Дарвоза олдида қўлларида фуқаролик паспортларини ушлаган олтмишдан ошиқ одамлар турардилар. Уни Ғиёснинг югурдаги ичкарига олиб кириб кетганда, у бу одамларга эътибор бермаганди. Улар беш-олтидан бўлиб гуруҳларга бўлингандилар. Гуруҳга бирикканларнинг бир-бирларига қариндош-уруғ ёки жонкуяр эканликларини фаҳмлаш қийин эмасди. Азага келгандай уларнинг ранг-рўйлари етти ботмон, ғам-андуҳдан юракларига қил сиғмасди. Хазон урган япроқдек сарғайиб, чуқур тортган юз-кўзлар буни сўзсиз айтиб турарди. Бу жойда қабристондагидек оғир сукунат ҳукм сурарди. Бу кимсаларнинг қўлларидаги фуқаролик паспортлари уларнинг шахсини тасдиқлашдан бошқасига ярамасди. Демократик жамиятларда фуқаронинг шаъни-шавкати бўлишга арзийдиган бир парча қоғоз ҳар не деганда ҳам бу мамлакатда эгасидан обрўлироқ эди. Ундаги рамзлар президентнинг жонсиз тимсоли эди. Шу сабаб мулозимлар у билан ўйлаб муомалада бўлардилар. Давлатнинг тирик рамзлари бўлган фуқароларнинг эса бир парча қоғозчалик қадри йўқ эди. Шу учун улар то дарвозадан ҳибсхона ёинки тергов хонасигача миршабларнинг кафтига пул қистириб етиб борардилар. Бўлмаса, жигарларини кўра олмасдилар. Ул-бул келтирганларини беролмасдилар, ҳол-аҳвол сўролмасдилар…\nУ йўлни кесиб, нари юзига ўтди. Машинани қолдирганда бу жойларда дарахтларнинг қуюқ сояси ҳукмрон эди. Икки соат ўтиб, барчаси ўзгарганди. Ҳар қадамда соя билан офтоб ўрин алмашганди. Қуёш тиғида аланга қайтараётган машинада Нозима Мунис терлаб-пишиб уни кутаётганди.\nРулга ўтирган Баҳром моторни ўт олдирди.\n– Ёниб кетибди, машинадан тушиб сояда турсангиз бўларди-ку! – деди у.\n– Иш нима бўлди, укажон? Иссиқ-совуқнинг фарқига борадиган пайтми ҳозир! – деди у қўлидаги рўмолчаси билан юз терларини артиб.\n– Қаерга борамиз? – деб сўради Баҳром гап гапириш фойдасизлигини англаб.\n– Ишлар нима бўлди? Ичим куйиб кетяпти! Тезроқ гапирсангизчи?! – дея у бақириб юборди.\n– Ташвишланманг, ҳаммаси жойида бўлади. Бир-икки соат ичида ишизловчилар тураржойларига қайтадилар!\nБуни эшитиб аёлнинг елкаларидан тоғ ағдарилди. Чуқур нафас олиб, уфлаб юборди.\n– Кўчишга бир кун қолганда ишимизнинг пачаваси чиқмаса деб қаттиқ қўрққандим! – деди у. – Ирисматнинг борига шукур. У бўлмаганда, бехабар қолардик. Барчаларини қамардилар. Наманганлик бўлмай ҳар бало бўлгурлар, ҳамманинг кўзи ўшаларда. Нима маразлари бор, Худо билади. Ирисматнинг олдида яна қарздор бўлиб қолдим. Эгри бўлса ҳам, қийшиқ бўлса ҳам, ўзингникидан қўймасин экан. Укажон, машинани қадрдон қаҳвахонамизга ҳайданг!\nБаҳром индамай борарди. Нима дейишни билмасди. Нозима Муниснинг ҳеч нимани тан олмаслиги аён эди. Одам ҳам шунчалар гўл бўладими, деб ўйлаб бўғиларди у. Бошига кўргуликлар солаётган Ирисматни у оғзидан бол томиб алқарди. Баҳром бўлиб ўтган воқеа-ҳодисаларни оқизмай-томизмай сўйласа, у ўлса ишонмасди. Унга, буни тушунтирмоқчи бўлган кимсанинг иккита боши бўлиши лозим эди. У бирини узиб ташласа, бошидан жудо бўлган одам иккинчи бошини ўртага қўйиб, унга вазиятни тафтиш этиб берарди. Демакки, унинг кўзини очиб қўйиш имконсиз экан, бир кун тоқат этишдан ўзга чора йўқ эди. Ақл-идрок ва тил баён этишга ожиз нарсаларни унга вақт уқтирарди.\n– Нима учун индамаяпсиз? – деди Нозима Мунис. – Таклифим ёқмаётган бўлса, ўзингизга қаранг!\n– Сиз ўйлагандай эмас! – деди Баҳром. – Эрталаб нонушта этишга улгурмагандим. Кўнглим беҳузур бўляпти.\n– Фақат шугинами? – сўради Нозима Мунис. У ўтган вақт мобайнида, Баҳромни анча ўрганганди. – Фақат шу бўлганида, рангингиз бу қадар оқариб кетмасди.\n– Оқариб кетибманми? – дея у машинанинг кўзгусига қаради. – Иссиқдан бўлса керак. Ширкатнинг ишлари қонуний бўлса, нима учун хавотир олишимиз керак? Шунга ақлим етмаяпти. Саидмат Сотти ширкат юристи Рано Кулиевна билан келиб, ҳужжатларни тақдим этса, ишизловчиларни сарф-харажатларсиз олиб чиқса бўларди. Осмон узилиб ерга тушмасди!\nУ шу йўл билан норозилигини баён этса, Нозима Мунисни жилла қурсин тушунар деб ўйлади.\n– Қўнғироқ қилдим! – деди у. – “Катта бошимни кичик этиб, ўшаларга ялиниб юрмай. Очофатларга уч-тўрт сўм беринглар. Кўнмасалар, юқоридан айттираман. Ҳозирча уларни безовта қилмайлик”, дегач, Ирисматга учрадим. У сизни топиб келишимни маслаҳат берди.\nСаидмат Соттининг ўзини можорадан четга олаётгани сабаби энди Баҳромга маълум эди.\n– Саидмат Соттти билмаса гапирмайди! – деди у изтиробини яшириш учун. – Шундай қиляптими, демак, у тўғри қиляпти. Унинг обдон ўйланган дастурамали бор. Чунки у биз билмаган кўп нарсалардан бохабар.\n– Мен ҳам шундай деб ўйлайман! – деди Нозима Мунис. – Уни дуч келган жойга тиқаверсак, ўзимизнинг нуфузимизни йўқотамиз.\nУлар тамадди этиб ўтирганларида Таваккал қўнғироқ қилди. У ҳаммаси жойига тушганини айтиб, Баҳром билан бирров кўришмоқчилигини билдирди.\nЎзида йўқ хурсанд Нозима Мунис:\n– Баҳром билан бир-икки ишни битириб, кейин сизлар тарафга ўтамиз. Бемалол дамларингизни олаверинглар! – деди унга.\nБаҳромни ҳаддан зиёд ҳайратга солаётган бир жиҳат бор эди. Кўчишга тайёр турганларнинг қўлларида чипталари бўлиши керак эди. У бирор мутасаддидан бу ҳақда сўраб-суриштирмаганди. Нозима Мунисдан билишнинг иложи йўқ эди. Сўраса, асаби бузилиб, қутуриб кетарди. Ўта нозик бу масалада бош қотиришни у бемаънилик деб ўйларди. Четга чиқаётган кимсанинг паспортига ўша давлат элчихонаси томонидан виза рухсатномаси қўйилишини у билишни истамасди. Паспортида визаси йўқ фуқаро чипта сотиб ололмасди. Устига-устак, бу ерда Норвегия элчихонаси йўқ эди. Ҳужжатлар Москвада расмийлаштириларди.\n– Паспортларга виза рухсатномаси ёпиштирилиб, учоқ чипталари сотиб олиндими, ишқилиб? – дея сўради у ахири юрак ютиб.\n– Бу ишларнинг барисини “Агентство” аллақачонлар ҳал этган! – деди Нозима Мунис. Унинг кайфияти жойида эди. – Бугун Саидмат Сотти эртага соат нечада қўналғага ишизловчиларни олиб чиқишимизни айтади.\n– Паспортлар эгаларидан териб олинганми?\n– Пастпортлар эгаларининг қўлида! Тошкентда паспортсиз қадам босиб бўларканми?!\n– Ишизловчиларнинг паспортлари ҳалигача қўлларида бўлса, виза қачон босилади? – сўради Баҳром. – Худо ҳақи, ҳалигача ҳеч нимага ақлим етмаяпти!\n– Бу нарсалар Саидмат Соттининг вазифасига кирмайди! – дея Нозима Мунис эски дийдиёни бошлади. – Эртага беш юзта ишизловчига Норвегиядан битта виза рухатномаси келади. Меҳнат вазирлиги буюртма берган чартир рейс беш юз ишизловчи ортиб Ослога учади. Бу ерда тушунарсиз нарса йўқ-ку!\nНозима Мунис нима деётганини ўзи билмасди. У билан гап талашиш фойдасиз эди.\n– Бугун, мен сизга керак бўламанми? – сўради Баҳром.\n– Зарур ишингиз борми?\n– Зарур ишим йўқ! – деди у. Икки кундан буён хабарлашмаганингизга бошқа ҳайдовчи топдингизми деб ўйлаяпман!\n– Сиз менинг ҳайдовчим эмас, укамсиз! – деди Нозима Мунис. – Сиз ҳам мени опа ўрнида қабул қилгансиз, деб умид қиламан. Мендан ноўрин ранжияпсиз. Бош қашлашга вақт тополмаяпман.\nУ очиқчасига ён бераётганди.\n– Ранжиётганим йўқ! – деди Баҳром ҳам. – Вақт бемололида борадиган жойларингизга бориб чиқайлик, турдикми?\nНозима Мунис биринчи бўлиб Қурияга кетиш учун Тошкентда тўхтаган учта гуруҳ билан учрашди. Бу гуруҳларни Настя “Агентство”да ишлайдиган Рустам деган одам орқали жўнатаётганди. Ишизловчиларнинг умумий сони юздан ошарди. Улар “Агентство” қошидаги тайёрлов марказини тугатиб, депозитга бир минг икки юз доллардан пул қўйгандилар. Буни ўз кўзи билан кўрган Баҳромнинг уларнинг учишларига ишонишдан бўлак иложи қолмаганди.\nНозима Мунис уч гуруҳ ўртасида ҳам президентга ўхшаб пала-партиш ва ёлғон-яшиқ нутқ сўзлади. Уларни сабр-бардошли бўлишга чақирди.\n– Мустақиллик чексиз имкониятлар берди. Бизларга дунёнинг эшикларини очди! – деди у. – Президентимизга раҳмат дейишимиз керак. Ота-боболаримиз шундай ёруғ кунларни кўролмай ўлиб кетдилар. Еганимиз олдимизда, емаганимиз кетимизда, шукур этайлик. Озгина сабр этсак, Сеулга учамиз. Ишсизлик, пулсизлик ортда қолади. Бу кунларни кўрмагандек бўлиб кетамиз!\nОхирида Нозима Мунисни дўппи кийган, жингалак сочли “Агенство”нинг ходими, ўша Рустам қаршилади. У олтмиш ёшларни қоралаган бир кимса эди. Унинг қўлида ҳужжатлар бор эди. Сентябр ойида ишизловчилар учиб кетадилар, деган ваъдасида у собит турганини айтди. Нозима Мунис унинг сўзларига шубҳа этмаётганини, яна юзта ишизловчини тайёрлаётганини айтиб мақтанди.\nИкки ўртада Настя билан Рустам турган бўлса ҳам, ишизловчилар олдида жавобгар шахс Нозима Мунис эди. Ишизловчилар пулни унинг қўлига санаб бергандилар. Уларни ўртакашлар унга олиб чиққандилар. Ўртакашлар ҳар бир киши учун юз ёки икки юз доллар хизмат ҳаққи олгач, жавобгарликни зиммаларидан соқит этардилар. Ўйиндан чиқиб янги ишизловчиларни қидирардилар. Нозима Муниснинг бу усулга қизиқиши сабаби шу эдики, унинг билан алоқа боғлаган ишизловчи ўзи эртасига тағин беш-ўн ишизловчини унинг олдига эргаштириб келарди.\nСўнгра Нозима Мунис Норвегияга учишга шай турган уч юздан ортиқ ишизловчилар билан суҳбатлашиш учун шаҳарнинг тўрт бурчига ўттиз иккининг мокисидек бирма-бир бориб чиқи. Бу жойдагиларга ҳам юқоридаги сингари нутқ ирод этди. Сеул билан Ослонинг ўрнини алмаштирди, холос. Уларнинг орасида Баҳром танийдиган бир неча кимсалар бор эди. Бошқа ишизловчилар каби улар ҳам хурсандликларидан териларига сиғмасдилар. Улар ҳам маҳаллаларига хайр-худойи бериб қайтгандилар. Икки йилнинг бу ёғида кўришмаймиз, дея, оилалари ва қариндош-уруғлари билан хайирлашиб уйларидан чиққандилар. Баҳром бир нечасининг бошланғич харажатларини чўнтагидан тўлаганди. Улар ҳам кетувчилар рўйхатида эдилар. У қарзини сўраганда, улар Нозима Мунисга берганларини айтиб, орани очиқ қилишга тиришдилар. У “Ўзимиз келишиб оламиз” дея уларни тинчлантиришга мажбур бўлди. Бўлмаса, барча кўнгилсизликларга у сабабчи бўларди. Ғалвирни сувдан кўтарадиган кунга бир кун қолганди. Бир кун тишини тишига қисса, осмон узилиб ерга тушмасди. Ишнинг миси чиқиб турганини билгани учун у яқинларига учоқ чиптаси қўлларига тегмагунча қолган пулни тўламасликни уқтирди. Улар эса барча харажатларни қўлларидан Нозима Муниснинг тийин-тийинигача олганини айтдилар. Буни эшитиб Баҳромнинг дами ичига тушди. Нима дейишини билолмай қолди.\nУ ярим тунда Нозима Мунисни Султонбоғи кўчасида қолдирди. Ўзи уйига қайтди. У одамларнинг гўлликларидан афсусланарди. Жамиятнинг шу аҳволга тушишида ҳукуматнинг айби чексизлигидан бўғиларди. Одамлар ҳиссаси ҳукуматникидан кам эмаслигини ўйлаб боши қотар, пешонаси тиришарди. Бутун бошли жамият онгида қонунсизлик муҳити шакллантирилганди. Бу жабҳада зиёлилар ташаббускор эдилар. Фуқароларнинг қонунларга муносабати салбийлиги уларнинг ўзларининг ҳақ-ҳуқуларини чегаралар – ҳукуматнинг мустабидлигини таъминларди. Асрлар бўйи суринкали равишда алданаётганлари боис, одамлар хавфсизлик ташкилотларига душманга қарагандек қарардилар. Ҳаракатларининг қонуний ёки ноқонунийлигини мазкур идоралар орқали текшириб кўришни пасткашлик ёхуд сотқинлик деб ўйлардилар. Ҳолбуки, улар сарватларини, эркларини сотаётгандилар. Келажакларига хиёнат этаётганларини англаганларида эдилар, улар бу каби қабоҳатга қўл урмаган бўлардилар. Президент қонунларга реклама ролигига қарагандек беписанд қараганлиги учун қонунлар амалдаги ижросини тополмасди. Барисига акс таъсир кўрсатарди. Бу қонунларнинг айби эмасди. Ҳукумат ва фуқароларнинг ўзлари яратган қонунларни ўзлари поймол этишининг намойиши эди. Бу жаҳолатнинг ғалабаси эди. Бу ҳолат на ҳукуматга, на жамиятга яхшилик келтирарди. Баробарида, буюк бир миллатни саркардасиз ва қуролсиз қўшинга айлантирганди. Ҳукуматни ношуд нотиқ сингари масхараларди, мулозимларни думсиз маймунлар каби таҳқирларди. Бироқ ҳеч ким хафа бўлмас, ҳеч ким йиғламасди. Чунки барчалари юз бераётган ҳолатнинг тескарисидан туриб қарардилар. Тескарисини амалга ошираётганлари учун тескарисини кўрардилар. Шунинг учун шодмон эдилар, осмонда эдилар, гўёки омонда эдилар…\nЭртаси кун Саидмат Сотти йўқолиб қолди. Баҳром Нозима Муниснинг ёнида ўтириб, ярим тунгача унинг қўнғироғини пойлади. У ҳаммасини билар, фақат тўғрисини айтолмасди, айюҳаннос солишдан энди фойда йўқ эди. Милтиқдан ўқ кўчганига ойлар ўтганди, тепкини қурбонларнинг ўзлари босгандилар. Улар ўзларига-ўзлари ўқ узгандилар. Икки тараф ҳам уларнинг ўзлари эдилар, қочган ҳам, қувлаган ҳам битта одам эди. Барча фалокатларни уларнинг ўзлари бошлагандилар.\nҚонунларга тупурадиган Нозима Муниснинг қонулардан бошқа нажоткори йўқ эди. Қонунларнинг Нозима Мунисга тупурадиган кунлари яқинлашаётганди. Мис чақачалик қадр-қиммати қолмаган қонунлар тўмтоқ болтага дўнарди. Қонун посбонлари шу болта билан ҳўл-қуруқ, дуч келганни чопишга тушардилар. Қонунлар – мустабид ҳукмдорга, жиноятчилар – мазлумларга айланардилар. Ўринлар алмашарди. Бузилган мезонлар ҳосил берадиган паллада эди. Бу адолат тантанаси эди. Ёлғондан, кибру ҳаводан, ясамаликдан кўтарилган жаҳолат қасри нурарди, ўприларди, чўкарди. Уни тиклаганларнинг ўзларини босиб қоларди. Шунда ҳам ҳеч ким ибрат кўзи билан боқмасди…\nБаҳром тун яримидан кечганда уйига қайтди. Чўмилиб, тўшагига чўзилди. Кун бўйи Нозима Мунисни катта шаҳарнинг тўрт тарафига олиб юриб, итдек чарчаганди. Аммо, кўзлари юмилиб, кетаётган бўлса ҳам, ухлай олмаётганди. Ишизловчилар тонгда уйғониб, барчаси ёлғонлигини билганларида қай аҳволга тушиши уни қизиқтирарди. Уларнинг ўзлари тайёрлаган заҳар заққумидан сараклашларини кўзлари олдига келтириб, юраги ўртанарди. Содир этган жиноятларини кимга тўнкашлари мумкинлигини ўйларди. Ҳақиқий жиноятчини ҳеч кимнинг кўзи кўрмаслигини у яхши биларди… Саидмат Соттига эса уларнинг тиши ўтмасди. Шунинг учун унга ялтоқланардилар. Демак, бутун қаҳр-ғазаб Нозима Мунисга қаратилиши лозим эди. Ишизловчиларнинг биргина унга кучлари етарди. У шунинг учун танланганди. Шунинг учун ҳам у шахмат тахтасидаги асосий тош эди. Ким хавф-хатар сезса, уни олдинга сурарди. У эса бундан фахрланар, қаҳрамонликлар кўрсатишга шайланарди. Чўкиб бораётганидан бехабар эди…\nҚуриядан ташқари, яна Норвегияга жўнайдиган беш юз ишизловчи ҳам кўчишга тайёр эди. Ширкатга якка тартибда мурожаат этаётганлар минглаган эдилар. Мингдан ортиқ ишизловчи тайёрлов марказларини тугатиб, кўчиш харажатларини тўлиғича тўлагандилар. Улар бўлаётган ишлардан тўғри хулосалар чиқарсалар, қўлларидаги охирги чақаларни асраб қолган бўлардилар. Бироқ уларнинг эс борида этакларини йиғиштиришлари даргумон эди. Чунки тафаккур этишни хоҳламасдилар, ёлғонлардан юз бура олмасдилар. Улар ақллансалар, ҳушларини йиғсалар – мустақиллик яратган ўзбек феноними пучга чиқарди, “Ўзбек модели” чўпчакка айланарди. Сўнгра улар қандай ухлардилар? Қандай қилиб тонгларни оттирардилар…\nНозима Мунис тахминан минг атрофидаги ишизловчидан уч милён доллар пул йиққанди. Шундан юз-юз эллик мингини Санкт-Петурбургга жўнаган ишизловчиларга сарфлаганди. Юз мингдан ортиғини қарзларини тўлашга кетказганди. Йигирма-ўттиз мингини рўзғорига ишлатганди. Қолгани Саидмат Сотти ва Настяга ўхшаганларнинг қўлига бориб тушганди. У ёғи қоронғи эди. Саидмат Соттининг атрофидаги йигирма-ўттиз ходим ҳам, тахминан, битта Нозима Мунис амалга оширган ишни амалга оширганди. Хомчўт этилса, Саидмат Сотти олти милёндан кам маблағ йиғмаганди.\nБундай чигал вазиятда Баҳром кимга боқишни билмасди. Кимга мурожаат этишга фаҳми етмасди. Майнавозчиликларни ҳамма кўриб, билиб турарди. Кеча Таваккал уни чеккага тортиб, чўнтагига минг доллар пул тиқди. У пулни зўрға қайтарди. Таваккал ўзида йўқ хурсанд эди. Бироқ Баҳром барча нарсалар замирини кўриб туриб, пул олишга ҳаққи йўқлигини у билмасди. Таваккалнинг патини Ғиёс билан Ирисмат битта-битталаб, юлганди. Унинг бўшанглиги учун улар оғзиларига сиққанини олгандилар. Баҳромга минг доллар қистириб қўйишни ҳам Таваккалга улар уқтиргандилар. Баҳром буни сезарди.\nХотинини яна чув туширган Қайим гаранг ҳам тинч тургани йўқ эди. Санкт-Пертбургга борган ишизловчиларнинг бир нечаси Тошкентга қочиб келгандилар. Ўта оғир шароитларга улар дош беролмагандилар. Бу ҳақда улар хавфсизлик ташкилотларига шикоят аризалари ёзгандилар. Яна Қайим гаранг билан Жўн деган кимса бир ишизловчини уриб ўлдиргандилар. Настя Нозима Муниснинг илтимоси билан жасадни Санкт-Петербургдан Тошкентга учоқда олиб келганди. Ўн минг доллар эвазига эгаларини тинчитганди. Барча харажатлар Нозима Мунис ҳисобидан қопланаётганди. Нозима Мунис ва Настянинг устидан хавфсизлик ташкилотларига ўнга яқин шикоят аризаси тушган бир пайтда уларнинг бу қотилликни билмасликлари мумкин эмасди. Баҳромнинг ўйича, барчасини Ирисмат зимдан назорат этарди. Юқори ташкилотларнинг буйруғисиз у ҳеч бир иш чиқаза олмасди. Режа охирига етмагунча “кўринмас қўл”лар Нозима Мунисга қалқон бўлиб турардилар…


Қодиржон Ботировнинг ЕХҲТ йиғинида қатнашгани Бишкекни норози қилди\n10 декабр 2018, Тошкент вақти: 23:43\nҚодиржон Ботиров Варшавадаги йиғинда.\nҚирғизистонда 2010 йилги Ўш воқеалари уюштирувчиси сифатида айбланиб, сиртдан умрбод қамоққа ҳукм қилинган Қодиржон Ботиров ЕХҲТнинг Варшавада ўтган инсон ҳуқуқларига оид йиғилишида Бишкек ҳукуматини танқид қилди. Бу воқеа Қирғизистон ҳукуматининг норозилигига сабаб бўлди. Қирғизистон парпламентида Қодировнинг нутқи муҳокама қилиниб, Ташқи ишлар вазирлиги ЕХҲТга норозлик нотаси жўнатди.\nҚодиржон Ботиров Ўш қирғинини геноцид деб баҳолади\nПольша пойтахти Варшавада ўтган ЕХҲТнинг инсон ҳуқуқларига бағишланган йиғилишида иштирок этган Қодиржон Ботиров 21 сентябрь куни сўзлаган нутқида “Европа давлатлари Қирғизистонда демократия мавжуд, деб ўйлашларини, аслида эса бу давлатда демократия мавжуд эмас”, деб ҳисоблашини айтди.\n-Қирғизистонда ҳеч қандай демократия мавжуд эмас. Айниқса, буни 2010 йил яққол кўрсатди.Ўшанда Муваққат ҳукумат ўзбек халқи геноцидини уюштирди, юзлаб одамлар ҳалок бўлди, юзлаб одамлар яраланди, -деди Қодиржон Ботиров.\nУ ўз сўзи давомида халқаро ташкилотларнинг Қирғизистонда этник озчиликларга нисбатан дискриминацияни бартараф этиш тўғрисидаги тавсиялари ҳам фақат қоғозда бажарилаётганини, амалда эса дискриминация давом этаётганини айтди:\n-Мени сизларни Қирғизистонда ваколатлайдиган ташкилотларнинг позицияси ҳайратда қолдирмоқда. Улар бир овоздан ўзбеклар мавзуси мураккаб ва хавфли мавзу, бу мавзуни ҳозирча кўтармайлик, деб айтишмоқда. Аммо бу муамммони ҳал қилиш учун ажратилган пуллар сарфланаяпти, ҳисоботлар берилаяпти, аммо натижа йўқ, -деган Қодиржон Ботиров.\nБишкек ҳукумати ЕХҲТдан норози\nҚирғизистон ҳукумати наздида Ўш қирғинининг асосий ташкилотчиси бўлган шахснинг ЕХҲТ йиғинида иштирок этиши Бишкек расмийларида норозилик пайдо қилди. Қирғизистон парламенти Қодиржон БотировнингЕХҲТ йиғинидаги иштирокини муҳокама қилди.\n-Одамлар ҳалок бўлган этник низони уюштирган ва бу борадаги ўз айбини ҳукумат зиммасига юклашга ҳаракат қилган одамнинг ЕХҲТ йиғинида нутқ сўзлаши мазкур ташкилот доирасида ўтказилаётган диалогларга кескин ҳалақит беради, деб ҳисоблаймиз, -деди Динара Кемелова.\nАтамбаев "Ботировни қочирган ҳукумат аъзолари"ни топмоқчи\nБотиров масаласи Қирғизистонда шу йилнинг 31 августида президент Алмазбек Атамбаев нутқидан сўнг бошланган сиёсий жанжалда ҳам қўлланилмоқда.


ОАВ: АҚШда муқобил бошқарувда ҳаракатланаётган Tesla иштирокида яна бир автофалокат рўй берди\n13:37 / 18.07.2017\nАмерикада Tesla компанияси ишлаб чиққан ва муқобил бошқарувда ҳаракатланаётган электромобиль иштирокида яна бир ЙТҲ рўй берди. Миннесота штатида содир бўлган автофалокат сабабли 5 киши жабрланган.\nStar Tribune газетасининг ёзишича, автомобилнинг ҳайдовчи ўриндиғида ўтирган Дэвид Кларкнинг Tesla электрокари муқобил ҳаракатда бўлган. Унинг таъкидлашича, машина ҳаракатланаётган вақтда кутилмаганда "тезликни оширган", натижада йўл четига чиқиб кетган. Шундан сўнг, электромобиль йўл ёқасидаги ботқоқликка ағдарилиб кетган.\nМашинада 4 нафар йўловчи бўлган. Улар ва ҳайдовчи жароҳат олган. Полиция ҳодиса юзасидан текширув ўтказишини билдирган.\nКларк суд орқали товон пули олиш режасини инкор этмаяпти. Ўз навбатида, Tesla томонидан тарқатилган хабар ҳайдовчи сўзларини шубҳа остига қўймоқда. Компанияга кўра, бу воқеада ЙТҲ содир бўлмасдан аввал муқобил бошқарув функцияси нотўғри ишлаган "деб ҳисоблашга сабаб йўқ".\nАгар фалокатга электроника сабаб бўлгани аниқланса, бу Tesla компаниясига навбатдаги зарба бўлади. Бундан аввал, 2016 йил майида Флорида штатида рўй берган автоҳалокатда ҳайдовчи вафот этган эди. Ўшанда, муқобил бошқарувдаги Tesla электроникаси очиқ ҳавода қуёш томонидан ёрқин ёритилган ва перпендикуляр ҳаракатланаётган оқ трейлерни фарқлай олмаган.\nБундан ташқари, Монтана ва Пенсильвания штатларида ҳам ушбу электрокар иштирокида ЙТҲлар содир бўлган. Уларда инсонлар ўлими қайд этилмаган.\nАҚШ ЙТҲ Tesla


АҚШлик мусулмон стюардесса ишдан четлатилгани учун ўзи ишлаган авиакомпанияни судга берди\n23:32 / 09.08.2016\nАҚШлик мусулмон стюардесса Чари Станли самолёт йўловчиларига спиртли ичимлик беришдан бош тортгани сабабли ишдан ноқонуний четлатилгани учун ўзи ишлаган ExpressJet авиакомпаниясини судга берди, деб хабар бермоқда Ассошиэйтед Пресс ахборот агентлиги.\nАҚШнинг америка-мусулмон муносабатлари бўйича кенгаши ўтган ҳафтада Чари Станли номидан судга даъво аризаси берганини маълум қилди. Стюардессасининг иш берувчиси уни ўтган ёзда иш ҳақи сақланиб қолмайдиган таътилга жўнатган. Станлининг таъкидлашича, авиакомпания динга боғлиқ бўлган баҳсни мувофиқ тарзда тартибга солишни таъминламаган ва авиакомпаниядан зарарни қоплашни талаб қилмоқда.\nЎтган йили аёл АҚШда меҳнатга жойлаштиришда тенгҳуқуқликка амал қилиш бўйича комиссияга шикоят берганди, бироқ унинг шикояти қондирилмаган. Комиссия авиакомпания қонунни бузган-бузмаганини ўрнатмаган.\nАвиакомпаниянинг таъкидлашича, у ижтимоий-маданий турфаликни қадрлайди, бироқ шу билан бирга бирор муайян ходим ёки жорий суд тафтиши бўйича изоҳ бермаслигини айтган.


10:05 / 13.09.2017\n12 сентябрь куни Японияда меҳнат фаолиятини амалга оширадиган фуқароларни кетиш олдидан мослаштириш ва ўқитиш марказининг очилиш маросими бўлиб ўтди. Тадбир Ташқи меҳнат миграцияси агентлиги томонидан ташкил этилди. Бу ҳақда маросимда иштирок этган КUN.UZ мухбири хабар берди.\nМаросимни Ўзбекистон Республикаси бандлик ва меҳнат муносабатлари вазири Актам Ҳаитов очиб берди ва икки халқнинг ҳам ҳаёт тарзи, маданияти, санъати, урф-одатлари ўхшаш эканлигини қайд этди.\nТашқи меҳнат миграцияси масалалари агентлиги ўзбек фуқароларини Японияда меҳнат қилиши соҳасида ҳамкорлик қилиш учун фаол ишларни амалга оширган. Натижада 2016 йилнинг 14 майида Агентлик ва Уно корпорацияси ўртасида ҳамкорлик тўғрисида қайднома имзоланган. Япониянинг GRANATJapanCo., Ltd., MarukoFoodCo., Ltd., IIDASangyoCo., Ltd., SAIKONTAN Farm, EastSunCo., Ltd ва TakeruCo., Ltd каби қатор компанияларда ишлаш учун ўзбек стажёрлари танлаб олинган.\nЯпониянинг ўқитиш соҳасидаги ҳамкорлик бўйича халқаро ташкилоти (JITCO) ва Ўзбекистон Меҳнат вазирлиги ўртасида 2012 йил 28 майда имзоланган меморандум, шунингдек, Ташқи Меҳнат миграцияси масалалари агентлиги ва «Chuo Sangyo Shinko» ассоциацияси ўртасида 2015 йил 26 июнда имзоланган стажёрларни техник тайёргарликдан ўтказиш дастурига оид битимга мувофиқ, 2017 йилнинг февралида 14 киши Японияда техник малакани оширишга рухсатнома олишди.\nЯпонияга кетаётган техник стажёрларни мослаштириш ва ўқитиш маркази директори Улуғбек Низомов қуйидаги фикрларни билдириб ўтган: «Мазкур бинонинг барпо этилиши Ўзбекистон ва Япония ўртасидаги мустаҳкам дипломатик алоқаларнинг яна бир намунасидир. Японияга меҳнат фаолиятини олиб бориш учун кетадиган фуқароларимиз эндиликда бу масканда тайёрланиб, тил ўрганишади. Кейин эса Японияда 3 йил давомида меҳнат қилиб, ўз малакаларини оширишади, шунингдек, кунчиқар мамлакатнинг билим ва тажрибасини ўрганган ҳолда янги сармоялар билан Ватанимизга қайтишади. Ўйлаймизки, марказ фуқароларимизга бошланғич таълимни беришда ва япон тили, маданияти, қонунларини ўрганишда яқиндан ёрдам берувчи даргоҳ бўлиб хизмат қилади».\nТашқи меҳнат миграцияси агентлиги Актам Ҳаитов


Brent маркали нефть нархи 2014 йилдан бери илк бор 100 долларга яқинлашди – Kommers.uz\nБизнес\t14:30 | 22.2.22\nBrent маркали нефть нархи 2014 йилдан бери илк бор 100 долларга яқинлашди\nКотировкалар 2014 йил сентябрь ойидан бери биринчи марта бир баррель учун 99 доллардан ошган.\nBrent маркали нефть нархи 2014 йилдан бери илк бор баррель учун 99 доллардан ошди. Бу ҳақда «Интерфакс» ёзмоқда.\nҚайд этилишича, 22 февраль куни Украина шарқидаги геосиёсий вазиятнинг ёмонлашуви ортидан нефть нархининг ошиши тезлашган.\nЛондоннинг ICE Futures биржасида Brent нефтининг апрель фьючерслари 3,76 долларга (3,94 фоизга) ошиб, бир баррель учун 99,15 долларни ташкил қилган. Котировкалар 2014 йил сентябрь ойидан бери биринчи марта бир баррель учун 99 доллардан ошган.\nНью-йорк товар биржаси NYMEX электрон савдоларида март ойидаги WTI фьючерсларининг нархи шу вақтга келиб 4,65 долларга (5,11 фоиз) ошиб, бир баррель учун 95,72 долларгача кўтарилди.\nУкраина шарқидаги геосиёсий вазиятнинг ёмонлашуви эса Россия Президенти Владимир Путиннинг Донецк ва Луганск халқ республикалари мустақиллигини тан олиш ҳақидаги фармонларни имзолагани ҳамда Россия Федерацияси Қуролли кучларига ўзини ўзи эълон қилган республикаларда тинчликпарварлик функцияларини бажаришга кўрсатма бергани билан изоҳланади.\nҚайд этиш керакки, Ғарб давлатлари Москванинг ҳаракатларини халқаро ҳуқуқнинг бузилиши деб баҳолаб, санкциялар қўллаши мумкинлигини эълон қилган.\nМаълумот учун, айни вақтда Украина ва Россия чегарасида кескин ҳарбий ҳолат сақланиб қолмоқда. Икки давлат муносабатларининг бу даражада совуқлашиши 2013 йилга бориб тақалади. Зиддиятга Россия билан бевосита умумий чегарага эга бўлган Украинанинг Ғарбга яқинлашиши ҳамда НАТО ва Европа Иттифоқи каби ташкилотлар аъзосига айланиш хавфи сабаб бўлган.\nТан олинмаган Донецк ва Луганск Халқ Республикалари Донбасс деб аталмиш регионда, Украина ва Россия ўртасида жойлашган. Улар аввал Украина таркибига кирувчи мамлакатнинг шарқида жойлашган Донецк ва Луганск вилоятлари ҳисобланган. Бироқ 2013 йилда Украинада бошланган сиёсий инқироздан сўнг, ушбу вилоятлар Россиянинг «кўмагида» мустақил республикага айланган.\nҲозирда айни ушбу ҳудудда ҳарбий ҳаракатлар кетаётгани ҳақида хабарлар тарқалмоқда. Рус нашрлари Украина тан олинмаган Донецк ва Луганск республикалари ҳудудини ўққа тутаётгани ҳақида ёзмоқда.


Coca-Cola компаниясидаги давлат улуши 252 млн долларга сотилди — Sof.uz\nCoca-Cola компаниясидаги давлат улуши 252 млн долларга сотилди\n6.08 22:02 265 Ўзбекистон\nДавлат активларини бошқариш агентлиги “Coca-Cola Ichimligi Uzbekiston, Ltd” МЧЖ (Компания) устав капиталидаги 57,118 % давлат улушини “Cоcа-Cола İçеcек А.Ş.» (CCI) компаниялар гуруҳига, унга тўлиқлигича қарашли бўлган “CCI International Holland B.V.» шўба корхонаси орқали 252,28 миллион АҚШ долларига сотиш (Битим) бўйича келишувга эришилганлигини маълум қилди.\nCoca-Cola компанияси ҳақида:\n“Coca-Cola Ichimligi Uzbekiston, Ltd” МЧЖ – Ўзбекистонда газланган алкоголсиз ичимликлар ишлаб чиқарувчи энг йирик компания бўлиб, у Тошкент, Наманган ва Урганч шаҳарларида ишлаб чиқариш заводларига, шунингдек омборхоналар тармоғига эга. 2020 йил якунлари бўйича Компаниянинг соф фойдаси 205 млрд. сўмни ташкил этган.\nДавлат активларини бошқариш агентлиги Битимнинг якунланиши билан кенг оммага (жамоатчиликка) ҳамда оммавий ахборот воситаларига қўшимча ахборот ва баёнот беради.


02-сон 19.07.2021. Ўзбекистон Республикасида юқумли касалликлар иммунопрофилактикаси\nЎзбекистон Республикаси санитария-эпидемиологик осойишталик ва жамоат саломатлиги хизматининг\nЎзбекистон Республикасида юқумли касалликлар иммунопрофилактикаси\n(0239-07/4-сон СанҚваНга қўшимча)\n[Ўзбекистон Республикаси Адлия вазирлиги томонидан 2021 йил 19 июлда ҳисобга олинди, ҳисоб рақами 31-сон]\nЎзбекистон Республикасида юқумли касалликлар иммунопрофилактикаси 0239-07/4-сон СанҚваНга киритилаётган қўшимча\nЭпидемиологик кўрсатма бўйича профилактик эмлаш календари «Шол касаллиги билан касалланган беморлар билан мулоқотда бўлган шахслар» позициясидан сўнг қуйидаги таҳрирдаги позиция билан тўлдирилсин:\nЭмланиши лозим бўлган\nВакцина олувчилар ёши\nАҳоли билан мулоқотга киришувчи барча турдаги хизмат кўрсатиш объектлари (Давлат хизматлари марказлари, Ўзбекистон почтаси бўлинмалари, банклар, лизинг ташкилотлари, нотариуслар, суғурта компаниялари, туристик агентликлар, гўзаллик салонлари, автотранспорт воситаларини таъмирлаш ва мой алмаштириш, ювиш шахобчалари, сартарошхоналар, интернет заллари, тўловларни қабул қилиш пунктлари, риэлторлик хизматлари, реклама хизматлари ва бошқалар) ходимлари;\nбарча турдаги савдо (озиқ-овқат, хўжалик моллари, кийим-кечак дўконлари, дорихоналар ва бошқалар) объектлари ходимлари;\nспорт мактаблари ҳамда спорт иншоотлари ходимлари;\nмаданий ҳамда кўнгилочар объектлар ва дам олиш масканлари ходимлари;\nмеҳмонхоналар, меҳмон уйлари, хостеллар, отеллар, ётоқхоналар ва кемпинглар ишчи-ходимлари;\nйўловчи ташиш билан шуғулланувчи давлат ва нодавлат ташкилотлар ходимлари;\nдавлат ва нодавлат таълим муассасалари ходимлари;\nумумий овқатланиш жойлари, жумладан жамоат жойларида жойлашган тезкор овқатланиш нуқталари, чойхона, тўйхона, кафе ва ресторанларнинг ходимлари, шунингдек, маҳсулотларни етказиб бериш билан шуғулланувчилар;\nалоқа ва телекомуникация объектлари ходимлари;\nдавлат ҳокимияти ва бошқаруви органлари ходимлари;\nҳуқуқни муҳофаза қилувчи органлар ходимлари.\nКоронавирус инфекциясига қарши\n18 ёшдан юқори\nВакцинани қўллашга доир йўриқнома асосида\nЎзбекистон Республикаси санитария-эпидемиологик осойишталик ва жамоат саломатлиги хизмати бошлиғи Б.ЮСУПАЛИЕВ\n2021 йил 19 июль,


Илмли минг яшар – Сурхон тонги\nБош саҳифа / Маданият / Илмли минг яшар\nМарт 5, 2021\tМаданият Изоҳ қолдириш 256 Кўрилди\nПрофессор Убайдулла Уватов кўплаб тарихчи олимларнинг мураббийи, Ўзбекистон тарихида буюк аждодлармиз меросини тиклаш йўлини бошлаб берган устоздир.\nАсли Қашқадарё вилоятининг Ғузор тумани Чучук ота қишлоғида туғилган олим Тошкент давлат университетида шарқшунослик факультетида араб филологияси бўйича таҳсил олган.\nБироз муддат ўқитувчилик қилгач, бироз муддат Ироқ давлатида таржимон бўлиб ҳам ишлаган. Кейинчалик профессор илмга бағишлаган ўзини.\nМустақиллик шарофати туфайли Убайдулла Уватов ўзини батамом юртимиз алломалари ҳаёти ва илмий-маънавий меросини ўрганишга бағишлади. Араб тилини мукаммал билиши, тарихий манбалар билан ишлаш кўникмасининг тўлиқ шакллангани туфайли ислом оламида жуда машҳур бўлган, аммо ўзбек китобхонига ҳатто исми ҳам нотаниш кўплаб алломаларимизнинг ҳаёт йўли, уларнинг илмий-маънавий мероси билан қимматли ёзма манбалар асосида халқимизни таништириш ишини бошлаб юборди. У.Уватов Имом Бухорий, Имом Термизий, Ҳаким Термизий, Имом Мотуридий, Маҳмуд Замахшарий, Абул Муин Насафий, Ломиший ва юртимиздан етишиб чиққан кўплаб бошқа алломалар ҳақида биринчилардан бўлиб ўзбек тилида илмий-маърифий рисолалар нашр этди. У.Уватовнинг ушбу фаолиятини ҳозирги кунга қадар давом эттирилиб, унинг ижод маҳсули табаррук замининмиздан етишиб чиққан 70 та олимнинг ҳаёти, фаолияти ва илмий мероси ҳақидаги қимматли маълумотни жамлаган “Буюк юрт алломалари” китобига асос бўлиб хизмат қилди.\nИлмий тадқиқот соҳасининг турли йўналишларида фаолият олиб борганига қарамай, У.Уватов ўзининг “шоҳ мавзуси” – аждодларимиз мероси мавзусига яна мурожаат қилиб, 2002 йил 16 июнь куни Тошкент ислом университетида “Мовароуннаҳр ва Хуросон олимларининг ҳадис илми ривожида тутган ўрни (Бухорий, Муслим, Термизий)” мавзусида докторлик илмий ишини ҳимоя қилди.\nЎз илмий фаолияти давомида 300 дан ошиқ мақола, 50 га яқин китоб ва рисолалар тайёрлаган. Ушбу нашрларнинг аксарияти чуқур илмий асосланган тадқиқотлар бўлиб, публицистик мақолалар, ўқув-услубий материаллари ҳам шулар жумласидандир. Мазкур илмий ишлар орасида рус, араб, турк тилларида чоп этилган тадқиқотлар ҳам талайгина бўлиб, улар Миср Араб Республикаси, Саудия Арабистони, Россия, Туркия, Қозоғистон ва Қирғизистонда нашр этилган. Шу билан бирга У.Уватов диний-маърифий йўналишда нашр этилган юзлаб китоб ва илмий рисолаларнинг масъул муҳаррири ва тақризчисидир.\nОлиб борган қамровли илмий фаолияти учун 2008 йил Убайдулла Уватовга Олий аттестация комиссияси томонидан профессорлик илмий унвони берилган.\n2014 йилдан Убайдулла Уватов ўз фаолиятининг янги қирраларини намоён қила бошлади. У “Ўзбекистон маърифатпарварлар жамияти”нинг раиси этиб тайинланди. Жамият ҳозирга қадар унинг раҳбарлиги остида республика миқёсида ўз фаолиятини юритишга интилиб, республикамизнинг зиёли қатламини ўз сафида бирлаштиришга, уларнинг фаолиятини мувофиқлаштиришга муносиб ҳиссасини қўшмоқда.\nПрофессор 2008-2013 йилларда Имом Бухорий халқаро марказида, 2017 йилда эса Имом Термизий халқаро илмий-тадқиқот маркази директори лавозимига тайинланиб, бироз муддат фаолият юритган. Олим ўзининг ҳалол меҳнати, самарали фаолияти, ёшлар тарбияси ишига қўшган беқиёс ҳиссаси туфайли давлатимизнинг “Меҳнат шуҳрати” ордени ҳамда “Ўзбекистон Республикасида хизмат кўрсатган ёшлар мураббийси” фахрий унвони билан тақдирланган.\nИмом Термизий халқаро илмий тадқиқот марказида “Убайдулла Уватов қаламига мансуб китоб ва рисолалар” тақдимоти бўлиб ўтди. Унда талаба-ёшлар, журналистлар ҳамда кўплаб мутасадди ташкилотларда фаолият юритаётган шогирдлари онлайн тарзда иштирок этишди. Улар олимнинг чоп эттирган китоблари билан бирга, унинг ибратли ҳаёт йўли, илмга чанқоқлиги ҳақида ҳам сўз юритдилар.\n— Қарийб 60 йил Ватанимизда яшаб ўтган буюк алломаларнинг илмий меросини халқимизга, хусусан, ёш авлод ўртасида тарғиб-ташвиқ қилишда фаол қатнашди, — дейди Имом Термизий халқаро илмий-тадқиқот маркази директори, халқаро ҳадисшунослик фанлари доктори Шукрулло Умаров. — Муҳими, бугун бу заҳматкаш инсоннинг бошлаган эзгу ишини унинг шогирдлари давом эттиришмоқда. Марказимиз томонидан ҳам У.Уватовнинг сайланмаларини чоп этиш режалаштирилган. Бугунги анжуманда олимнинг шогирдлари инсоний фазилатлари хусусида сўз очишди. Зеро, инсон аввало, инсонийлиги, сўнг эса илми, қолдирган бой маъанавий мероси билангина умбрбод хотираларда ёд яшайди.\nОлдинги Латофатга қўйилган тирик ҳайкалсиз!\nКейинги «Отамнинг ҳикматга бой мактабида ўқиганман…»


"Насаф" - "Навбаҳор" учрашувдан сўнг | "NAVBAHOR" FUTBOL JAMOASINING RASMIY WEB SAHIFASI\n"Насаф" - "Навбаҳор" учрашувдан сўнг\n"Насаф" - "Навбаҳор" учрашувидан сўнг мураббийлар фикри:\nМустафо Байрамов, («Навбаҳор»): «Насаф» бугун биздан ҳар томонлама кучлилигини намойиш этди ва ҳисоб ўйинга мос бўлди, деб ўйлайман. Жамоа мухлисларини ғалаба билан табриклайман. Жамоа таркиби бир неча йиллардан бери бирга тўп тепмоқда ва таркибда яхши ижрочилар йиғилган. Бизнинг жамоа бугун нафақат ҳимоячилар балки бутун жамоа бўш ўйин кўрсатди. Гол уриш учун имкониятлар бўлди. Аммо улардан фойдалана олмадик».\nРўзиқул Бердиев, («Насаф»): «Аввало мухлисларни ғалаба билан табриклайман. Йирик ҳисобда ғалаба қозониш ёқимли. Шунга қарамай ўйин давомида баъзи вазиятларда асабий ўйин кечди. Гарчи бирини бўлиб гол киритсакда, озгина ўйнимизда пасайиш бўлди.»Навбаҳор» ҳам учинчи голга қадар қаршилик кўрсатишга ҳаракат қилди. Меҳмонлар асосан қарши ҳужумда ҳаракат қилишини кутгандик ва амалда шундай ҳам бўлди. Энг муҳими биз уч очкони қўлга киритдик. Биз учун ҳисоб қандай бўлишидан қатъий назар энг муҳими ғалаба қозонишимиз».


Кўриш қобилиятини яхшилашнинг 9 синалган усули - XABARDOR.UZ\n⦁ Кун давомида кўзингизни толиқтирмасликка ҳаракат қилинг. Ҳар 2-3 соатда бир неча дақиқага кўзларингизни юминг ва бироз тин олинг.\n⦁ Қуйидаги суратдан 16 кўз машқини ўрганиб олиш мумкин. Уларни ҳар куни кўрсатилган тартиб бўйича бажаринг.\n⦁ Агар сиз кўзойнак тақсангиз, улардан фойдаланиш вақтини имкон қадар қисқартиринг ёки вақти-вақти билан кўзойнакни олиб туринг.\n⦁ Кўрсаткич ва ўрта бармоқларингиздан фойдаланиб, айланма ҳаракатлар билан кўзларингизни енгил уқаланг. Машқларни бажаришда сиз у қадар кучли бўлмаган босимни ҳис қилишингиз керак, лекин оғриқни эмас. Қуйида кўрсатилган нуқталар йўналиши бўйлаб ҳаракат қилинг.\n⦁ Кўчага чиқаётганингизда оёқ остига эмас, узоқларга қаранг.\n⦁ Имкон қадар тез-тез сабзи шарбатини ичиб туринг (иложи бўлса ҳар куни).\n⦁ Сабзи шарбати максимал даражада фойда бериши учун унга 1-2 томчи зайтун ёғи қўшинг. Бу унинг таъмини бузмайди, у шарбатнинг ижобий таъсирини янада оширади.\n⦁ Кўзларингизда чарчоқни ҳис қилсангиз, уларни илиқ сув билан ювиб ташланг.\n⦁ Уйқуга 2 соатча қолганда компьютер, телевизор ёки смартфон экранига қарамасликка ҳаракат қилинг.\n⦁ Йога машқларидан бири бўлган тратакни синаб кўринг. У кўзларга ёрдам беради ва хотирани мустаҳкамлайди.


"Афросиёб" поездида техник носозлик юзага чиқди\n21 сентябр куни Тошкентдан Самарқандга кетаётган янги тезюрар "Афросиёб" поездида техник носозлик юз берди.\nБу ҳақда ўз манбаларига таянган ҳолда хабар тарқатган Uzmetronom.сom сайтига кўра, Сирдарё ҳудудида соатига 190 километр тезликда кетаётган позеднинг пантографи ишдан чиққач, рейс бекор қилинган. Шу куни поезд йўловчилари бошқа транспортлар орқали манзилларига етиб олишга мажбур бўлганлар.\nПоездда келиб чиққан нозозлик оқибатида қурбонлар ва жароҳатланганлар бўлмагани айтилмоқда.\n"Ўзбекистон темир йўллари" ташкилоти вакили "Афросиёб" поездидаги носозлик борасида маълумот йўқлигини айтди.\nХабарларга кўра, носозлик пайтида "Афросиёб" поездини испан ҳайдовчиси бошқараëтган бўлган.\nМаксимал тезлиги соатига 250 километрни ташкил этадиган "Афросиёб" поезди учун Тошкент ва Самарқанд шаҳарлари ўртасидаги темир йўлнинг техник жиҳатдан тўғри келмаслиги носозликка сабаб бўлган бўлиши тахмин қилинмоқда.\nЎзбекистон Испаниянинг TALGO заводидан 38 миллион еврога сотиб олган тезюрар поезди сентябр ойи бошидан Тошкент-Самарқанд йўналишида қатнай бошлади.


Юртга яна ёз келиб, жазирама билан бирга пулли “тонировка”нинг мантиқсизлиги ҳақидаги гап-сўзлар ҳам қайтди. Кўпчилик Комил Алламжоновнинг постини сигнал ва “учини чиқариш” деб қабул қилди, бу эса сўнган умидларни яна алангалатгандек бўлди.\nГарчи ИИВ автомобил ойнасини қорайтириш бепул бўлиши кутилаётгани ҳақида маълумотга эга эмаслиги айтилган бўлса-да, 1 июлдан бу борада жиддий ўзгариш бўлиши кутилаётгани ҳақидаги гап-сўзлар тинмаяпти. Kun.uz интернет фойдаланувчилари томонидан билдирилган айрим изоҳларни жамлади.\n“Аслида тонировка – автомобиль эгасининг ҳаққи. Моторни алмаштиргани йўқ, ғилдиракнинг катта ё кичигини қўйгани йўқ, ўзини қуёшнинг зарарли нурларидан ҳимоя қилмоқчи холос. Худди қишда иссиқ кийим кийгандек гап бу” — Неъмат Баҳриддинов\n“Инсон ўзини иссиқдан ҳимоя қилиш учун пул тўлаши бу кулгили ҳолат. “Ўзбекистон 24” каналини қўйсанг, тинмай инсон қадри ҳақида гапиради. Қани инсон қадри?” — Асқар Абдуллаев\n“Кўришни 90 фоиз чеклайдиган бахмал пардага рухсат бор, лекин ичкаридан ҳамма нарса кўриниб турадиган тонировкага рухсат йўқ! Жуда мантиқсиз ҳолат” — Баҳодир Мамажонов\n“Ҳеч бўлмаса автомобиль ойналарини мавсумий қорайтиришга рухсат бериш керак. Жуда бўлмаса ёз ойларида. Халқ ҳақида қайғуриш бошланган экан, қабул қилинаётган қонунлар ҳам шунга мувофиқ бўлиши керак” — Шерзод Исмоилхўжаев\n“Мен шахсан тонировка бепул бўлиши тарафдориман. Бироқ тез орада автомобилга радиомагнитофон ёки гиламча ўрнатиш учун ҳам солиққа тортишларидан хавотирдаман. Чунки фақат бизнинг мамлакатдагина аҳолидан машина ойналарини қорайтириш учун 2000 доллар олишни ўйлаб топиш мумкин” — Шерхон Назаров\n“Тонировка пулли бўлиши учун ҳеч қандай асос йўқ аслида. У текин бўлиши керак” — Абдураҳмон Пардиев\n“Нафақат шахсий автомобиллар, жамоат транспортлари – автобус ва “маршрутка”ларнинг ойналарини тонировка қилиш бепул бўлиши керак. Аҳолининг катта қатлами шундай транспортдан фойдаланади. Ёзда кондиционерсиз автобусда юриш жуда қийин. Ҳеч бўлмаса ойналари қорайтирилса, йўловчиларга анча енгиллик бўларди” — Умида Музаффарова\n“Тонировкани пуллаётган амалдорларнинг машинаси 100 фоиз қорайтирилган. Қорни тўқнинг қорни оч билан иши йўқ” — Расул Исомиддинов\n“Агар қонунлар бизга хизмат қилиши керак бўлса, ҳужжатлардаги мантиқсизликка нуқта қўйиш керак. Автомобиль ойнасига пардага рухсат бор, лекин тонировка пулли. Қайси бири кўришни кўпроқ чеклайди? Қайси бири ЙТҲ содир бўлиши хавфини оширади? Албатта, қуёшдан сақланиш учун машина ойнасига тортиладиган парда. Халқ учун қай бири қулайроқ? Масалан, автомобилнинг орқа ўриндиғида ўтирган яқинларимиз тонировка қилинган машинада ўзларини анча эркин ва қулай ҳис қилишади” — Жамшид Жуманиёзов\n“Агар автомобил ойнасини қорайтириш бепул бўлмаса, амалдорларнинг хизмат автомобилларини ҳам тонировка қилиш бекор қилинсин, шунда оддий халқ билан тенглик бўларди” — Ойбек Бўрибоев.\n“Қаршида шунақанги иссиқ бўляптики... Шунчаки даҳшат! Машинанинг ичи ёниб кетяпти. Кондиционер салонни совитиб бера олмаяпти. Шу иссиқда катта бувимни шифохонага операцияга олиб бордим. Ўзимни эмас, уларни ўйлаб сиқилдим. Тонировкани пулли қилган амалдорлар ҳам бизнинг ҳолимизга тушишсин. Шунда кўрамиз аҳволларини” — Рамиз Ҳайитов\n“Бугун Сергели бозорида битта ҳайдовчининг мазаси қочиб, ўлиб қолишига сал қолди. Кунлар жудаям исиб кетди, бунинг устига кондиционер ҳам етарлича совитиб бера олмаяпти. Машинанинг ичида қарийб ярим соат бошидан сув қуйиб ўзига келтирдик, кейин тез ёрдам келиб шифохонага олиб кетди. Шундай вазиятда тонировкали автомобил ҳайдовчи ва йўловчиларни жазирамадан, қуёшнинг зарарли нурларидан яхшигина ҳимоя қилади. Бу имконият фақат бойлар учун бўлмасин” — Эркин Маликов\n“Бизнинг ҳудудимизда қуёшдан келадиган ультрабинафша нурлар жуда зарарли ҳисобланади” — Баҳодир Рўзбоқиев\n“Нима эмиш, олд ойнани қорайтириш ҳайдовчига ташқарини кўришга халал берармиш... 13,5 млн тўлаб тонировка қилдирса, ташқарини чекловсиз кўра бошлайдими?! Қани бунда мантиқ? Бу ҳамма учун текин бўлиши керак. Бутун дунёда шунақа. Биз ҳам яшайлик” — Отабек Мўминов\n“Илгари тонировка мумкинмас, хавфли дейишарди. Кейин пул тўлаб машинанинг ойнасини қорайтириш мумкин бўлди. Бепул бўлса хавфли, пули тўланса ўша хавф қаергадир ғойиб бўлиб қоладими? Бу шўринг қурғур халқни шунчалик пули кўп деб ўйлашади, шекилли” — Абдураҳмон Холмуродов\n“Ҳозирги куннинг шиори: “Ё заринг бўлсин, ё зўринг бўлсин” — Дилноза Сеитова\n“Юртдошлар, ҳар бир туман, шаҳар, вилоятдагилар биргалашиб, петиция ёзайлик. Мамлакатдаги ҳар бир ҳайдовчи бу петицияга имзо қўйсин. Бу аризалар маҳаллий депутатларга берилади ва улардан уни юқори орган даражасида кўриб чиқиш талаб этилади. Улар кимларнингдир фойдасини эмас, балки халқ манфаатини ҳисобга олишга мажбур” — Хондамир Рихсиходжаев\n“Пулли тонировка соя учун пул тўлаш демакдир” — Фахриддин Беркенов\n“Шунча гап-сўз, эътирозлардан кейин ҳам тонировка учун тўловни бекор қилишмаса уят” — Муҳаммад Ҳожиев\n“Машина ойнасини қорайтиришни бепул қилиш ҳақидаги муҳокамалар тугагунча куз ҳам келиб қолади” — Шукурулло Содиқов\n“Автомобил ойналарини қораштиришни пулли қилиш ҳақидаги ҳужжатни ишлаб чиққанлар ва уни тасдиқлаганларнинг ўзлари бир тийин тўламасдан тонировкали мошиналарда юришади. Ана ўшалар бировнинг ҳаққидан қўрқмаган золимлардир” — Абдулазиз Обидов\n“Халқни қийнаб келаётган шунга ўхшаш муаммоларни мутасадди ташкилотларга етиб борадиган даражада кўтаравериш керак. Қачондир бизларни эшитиб қолишар, тинмай тақиллатилган эшик бир куни очилиши шубҳасиз” — Ҳожиакбар Бобобеков\n“Вазирлик ва Сенатдаги юқори лавозим эгалари тонировкасиз автомобилларда юриши ёки ҳеч бўлмаганда уларнинг машиналари ойнаси ишхона ҳисобиданмас, балки ўз чўнтакларидан қорайтирилиши керак. Балки шунда фуқароларни тушуниб етишар” — Дониёрбек Собиров\n“Автомобиль ойнасини қорайтириш текин бўлиши билан шакарнинг куни тонировка плёнкасини бошига тушади” — Шавкат Ҳамроқулов\n“Бир нарса эсимга тушиб кетди. ИИВдагилар 1 июлдан тонировка текин бўлиши мумкинлигидан бехабармиз дейишибди. Одатда ҳар доим “бундай маълумотга эга эмасмиз” деб айтилса ёки инкор қилинса, шу гап рост бўлиб чиқади. Пандемия бошланаётганда фалон санадан карантин жорий этиларкан, мактаблар ёпиларкан деган хабарлардан кейин ва бошқа кўплаб ҳолатларда ҳам шундай бўлганди. Лекин амалда бунинг акси бўлиб чиқиб, ўша миш-мишлар тўғри бўлиб чиққанди. Шамол бўлмаса дарахтнинг учи қимирламайди дейишганидек бу сафар ҳам ИИВнинг эмас, одамларнинг гапи тўғри бўлиб чиқса зўр бўларди-да” — Жаҳонгир Алимов\n“Тонировка ҳамма учун текин бўлиши шарт. Одамларни дискриминация қилиш керакмас. Рухсат берилса ҳам, тақиқланса ҳам бу талаб ҳаммага бирдай тааллуқли бўлиши тарафдориман. Мана қўшни республикаларда...” — Сергей Қаюмов\n“Халқ дардини эшитиб ўзини эшитмаганликка солаётган ҳукуматга катта “раҳмат” — Бобур Халилов\n“Иссиқ кунлар салқин кунлардан анча кўп, об-ҳавоси иссиқ мамлакатда машинамизнинг ойнасини қорайтириш учун нега ақл бовар қилмас пул сарфлашимиз керак?! Одамлар учун қулай бўладиган қарорлар ҳам қабул қилинглар, ахир” — Азиза Широва\n“Ҳамма ривожланган мамлакатларда хоҳ қаҳратонда бўлсин, хоҳ жазирамада автомобилни тонировка қилдириш оддий қабул қилинади. Бизда эса ойнаси қорайтирилган машиналардан қўрқишади. Пулли бўлса мумкин. Зарар бермоқчи бўлган одам тонировкасиз машинада келиб ҳам зарар бера олади. Наҳотки шуни тушуниш қийин бўлса?!” — Нуриддин Ғозиев\n“Қуёш қиздириб ётибди. Тонировкани жазирамадан сақланиш учун ўрнатиладиган оддий мослама деб қабул қилиш қийинми? Бизнинг амалдорларимиз қачон замон билан бирга юришади, қачон халққа дахлдор қарор ва қонунларни чиқараётганда масаланинг ҳамма томонини ҳисобга олишади ва фуқароларга қайишишади? Қачонгача соя-салқин учун товон тўлаймиз. Одамларнинг соғлиғини ўйлаб ҳамма учун текин қилиш шунчалик қийинми?” — Илмира Ярашева\n“Яқинда электромобиль сотиб олдим. Орқа ойнаси 60 фоиз тонировка қилинган экан. Заводдан шунақа чиққан. Божхонадан шу ҳолича ўтиб келган. Сотиб олаётганда тонировка учун пул тўлашимиз кераклигини айтишди. Йўқса машинанинг ойнасини алмаштиришимизга тўғри келаркан, қани бу ерда мантиқ?” — Ғайрат Аллаёров\n“Аслида Ўзбекистон иқлимидан келиб чиқилса, тонировкани текин ва мажбурий қилиш керак. Йилдан йилга ёзда аномал иссиқ кузатиляпти. Бизда эса одамларнинг саломатлиги ҳақида қайғуриш ўрнига ўзимизга тегишли бўлган автомобилимизда қуёш нуридан, иссиқдан ҳимояланишимиз учун пул талаб қилиняпти. Инсофсизликнинг ҳам чегараси бўлиши керак-ку” — Дилмурод Турсунов\nA post shared by SUBYEKTIV (@subyektivuz)\nЎзбекистонда 2018 йили автомобиль ойнасини қорайтиришга рухсат берилганди. Белгиланган нархларда сотилаётган рухсатнома фақатгина 1 йил амал қилади.\nТўлов миқдори юқори экани кўп марта танқид қилинган, ҳаттоки жамоатчилик бунга фаол қаршилик билдирган, бироқ “Mening fikrim” порталига жойлаштирилган петиция 10 мингдан ортиқ овоз тўплаган бўлса-да, негадир кўриб чиқилмаганди.\n2019 йили ноқонуний “тонировка” учун жарима миқдори бирданига аввалгисига нисбатан кескин оширилди. ИИВ ЙҲХББ бошлиғи ўринбосари Эрали Бозоров бу ўзгаришга изоҳ бераркан: “Биз билмаймиз-ку, ойнасини рухсатнома олмасдан қорайтириб олган ҳайдовчи қаерда нима иш қилиб юрибди. Кўпчиликнинг мақсади бошқа бўлиши мумкин”, деб жавоб берган, мулозимнинг ушбу сўзлари ижтимоий тармоқ фойдаланувчилари томонидан истеҳзо билан қарши олинганди.\nАйни пайтда Ўзбекистон фуқароси бўлган жисмоний шахслар учун автомобил ойналарини қорайтиришга рухсат олиш тўлови қуйидагича:\nСўнгги кунларда ижтимоий тармоқда “тонировка”ни бекор қилиш сўралган мурожаатлар яна кўпайди. Йилдан йилга жазирама тафти кучайиб бораётгани, 40-50 даража иссиқда қорайтирилган ойналар ҳузур-ҳаловат эмас, ҳаётий эҳтиёж ҳисобланиши бот-бот такрорланмоқда.\nИнтернет фойдаланувчилари давлат ва ҳукумат масъулларига мурожаат қилиб, фуқароларнинг талабларига эътибор қаратишни сўрашмоқда.\nБир неча кун муқаддам Kun.uz блогер Шавкат Ҳасаннинг видеомурожаати ҳақида ёзган эди. У машинасининг орқа ён ойналарига ёпиштирилган “тонировка” муддати 1 ҳафта олдин тугаганини ЙПХ ходими тўхтатганида билган, шундан сўнг 7,5 млн сўмлик жарима миқдори ойнани қасддан ноқонуний қорайтирган фуқароларга ҳам, рухсатнома муддати ўтган фуқароларга ҳам бирдек баравар эканидан норози эканини айтганди.\nМасс-медиа фонди раиси Комил Алламжонов ҳам Ўзбекистонда охирги вақтларда ёз ҳаддан зиёд иссиқ бўлаётгани, шу сабаб автомобиллар ойнасини қорайтиришни бепул қилиш кераклиги, тонировка учун тўловларнинг бекор қилиниши аслида инсон қадрининг бир кўриниши эканини таъкидлаганди.\nШу кунларда 1 июлдан тонировка учун тўловлар бекор қилиниши кутилаётгани ҳақида гап-сўзлар тарқалди. Бироқ ИИВ ахборот хизмати раҳбари Шоҳрух Ғиёсов Kun.uz мухбирига ҳозирча автомобиль ойналарини қорайтириш 1 июлдан бекор қилиниши бўйича маълумотга эга эмаслиги, расмий маълумотга эга бўлиши билан бу ҳақда ИИВнинг расмий саҳифаларида эълон қилинишини айтиш билан чекланди.\nАпрел ойида ИИВ мулозими Kun.uz саволига жавобан “тонировка” масаласида енгиллик берилиши кутилмаётганини маълум қилганди.\nБир йил олдин эса “тонировка” нархини камайтириш бўйича қарор лойиҳаси ишлаб чиқилгани айтилган, шундан кейин расмийлар бу мавзуни бошқа кўтармаган эди.\n09:42 / 01.07.2022\n07:14 / 30.06.2022\n«Тонировка»га берилган рухсатнома машинага эгалик ҳуқуқи ўзгарганда автоматик тарзда сақлаб қолинади\n18:59 / 29.06.2022\n“Тонировка” учун пул тўлаб қўйганлар “куйди”


Жиноятчилик – жамият кушандаси… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 13 Декабр 2018\tКӯришлар: 553\nПировард натижада, жиноятчилик жамиятда янада чуқур илдиз отади ва кўлами кенгайиб бораверади.\nТинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмон Тожик милицияси кунига бағишланган тантанали йиғилишда балоғатга етмаганлар орасида жиноятчилик ортиб бораётганига алоҳида урғу берди ва бундай номатлуб ҳолатдан ташвиш билдирди.\nЗеро, жорий 2018 йилнинг тўққиз ойи бадалида балоғатга етмаганлар томонидан содир этилган жиноятлар сони 734тага етган. Бу кўрсаткич ўтган 2017 йилда 690тани ташкил этган. Бу, албатта, Ватаннинг содиқ, ор-номусли фуқаросиман, деган ҳар бир шахснинг оромини бузиб: - Нега шундай бўлаяпти?!.- деб қаттиқ ўйга толишга мажбур қилади.\nШундай бўпти-я, дея фикрловчи кимсалардан фарқли ўлароқ.\nЧиндан ҳам, бундай ачинарли вазиятнинг илдизи қаерга бориб тақалади? Бунга йўл қўймаслик, унинг олдини олиш учун кимлар масъул?!.\nҚадимда аждодларимиз бежизга: -Бир бола тарбияси учун етти маҳалла жавобгар,- дейишмаган. Чунки улар ҳақиқий тўғри тарбия жамиятнинг ҳаёт-мамоти эканлигини юрак-юракдан ҳис қилишган, англаб етишган.\nМасалага виждон нуқтаи назаридан ёндашилса, ўз бурчининг уддасидан чиқмаётган масъуллар силсиласи пайдо бўлади.\nБулар: оила, умумтаълим муассасалари, жамоатчилик, ҳуқуқ муҳофазаси идоралари…\nШирин ёлғондан, аччиқ ҳақиқатни айтган маъқул, деган ақидага амал қилиб ёзадиган бўлсак, ҳозир оила бошлиғи ёхуд ҳам отаси, ҳам онаси меҳнат муҳожирлигига кетган оилаларни хоҳлаганча топиш мумкин. Уларнинг фарзандлари тарбияси учун ким қайғуради!?. Гўдакларни энага сифатида олиб қолганларни эса, ота-она томонидан юбориладиган пул қизиқтиради, холос. Қолгани етти ухлаб тушларига кирмайди.\nҚарийбки, қаровсиз қолган болалар тарбиясининг муаммоси жамоатчиликнинг хаёлига ҳам келмайди, парвойи фалак: оч қорним – тинч қулоғим.\nДемак, тарбиянинг энг муҳим асосларидан бири – оила ва жамоатчилик ўртасидаги муносабат мутлақо қониқарсиздир.\nТаълим муассасаси ва оила ўртасидаги алоқаларга «дарз» кетганига анча бўлди.\nОта-оналарни умумтаълим муассасаларига фарзандлари қандай билим олаётганига бўлган қизиқиш эмас, ўқувчига нисбатан қаттиққўллик қилган: талаба учун мумкин бўлмаган телефон ёки тилла тақинчоғини олиб қўйган, яхши ўқишини астойдил талаб қиладиган ўқитувчи билан ўтказилиши шарт: обу ҳаводек зарур бўлган «разбор» жараёни бошлаб боради.\nЯна шуни ҳам эслатсак, туҳмат бўлиб чиқмас дейман: ҳозирги ёш ўқитувчиларнинг бола тарбиясига бўлган жонкуярликлари Шўролар даври устозларига қараганда «бошқачароқ». Тўғри ва ҳалол тарбия учун қилинадиган меҳнатнинг машаққати ҳам, залвори ҳам жуда оғир.\nУмумтаълим муассасаларида ўтказиладиган тарбиявий соатларга деярли ҳуқуқ ҳимояси идоралари ходимлари таклиф қилинмайдилар.\nМазкур ходимлар томонидан ёшлар ўртасидаги жиноят ва унинг оқибатларига бағишланган ташвиқот учрашувларини ўтказишнинг аҳволи ҳам ўлда-жўлда.\nБуларнинг барчаси жойларда Тожикистон Республикасининг «Фарзандлар таълим ва тарбиясида ота-оналар масъулияти тўғрисида»ги қонунини ҳаётга татбиқ этиш масаласига ҳалигача панжа орасидан қараб келинаётганидан гувоҳлик беради: сен менга тегма, мен сенга тегмайман…\nКиши кўнглини хуфтон қиладиган воқеликлардан бири шуки, дунёнинг айрим давлатларида, хусусан, тинчлигу осойишталиги, хавфсизлиги беқарор бўлган минтақаларда жинояти билан фахрланадиган ёшлар тоифаси пайдо бўлган.\nЯратган ана шундай «ғурурли», қўл урган разилликка қоришиқ жиноятини «кўз-кўз» қилиб, ўзидан «қаҳрамон» ясайдиган ёшлардан паноҳида асрасин!!!\nАммо халқда бир нақл бор: - Ёмондан яхши чиқди, деб суюнма, яхшидан ёмон чиқди, деб куюнма.\nНафсиламрини айтганда, ёшларнинг яхшисини ҳам, ёмонини ҳам тўғри йўлдан адашмасликка сидқи дилдан ҳидоят қилиш фурсати етди.\nФурсатни қўлдан бой беришнинг оқибати эса, «вой» бўлиб қолиши ҳеч гап эмас…\nҲеч ким онадан жиноятчи бўлиб туғилмайди. Афсуски, тарбияси издан чиққан ҳар қандай балоғатга етмаган гўдак зинама-зина «иқтидорли» жиноятчи бўлиб етишмаслигига кафолат берадиган одамнинг ўзи топилмаса керак.\nШунинг учун, кимки жиноятнинг олдини олиш имкониятига эга бўла туриб, бу амалдан юз ўгирса, халқнинг ҳам, Ватаннинг ҳам тузини еб, тузлиғига тупурган кўрнамакдир, ундан-да хатарлироқ душман йўқ.\nУ миллатнинг ҳам, давлатнинг ҳам хоини…


ПРЕМЬЕРА: Огаҳий ҳақида ҳужжатли фильм намойиши\nПойтахтимиздаги Адиблар хиёбонида улуғ адиб Муҳаммадризо Эрниёзбек ўғли Огаҳий ҳақидаги ҳужжатли фильм премьераси бўлиб ўтди.\n"Огаҳий" фильми Ўзбекистон Республикаси Президенти Шавкат Мирзиёевнинг 2020 йил Адиблар хиёбонига ташрифи давомида берилган топшириқлари асосида "Халқ юраги" номи остида яратилган 24 қисмли туркум фильмлардан биридир.\n– Тошкент давлат шарқшунослик университети Кинематография агентлиги билан Огаҳий ҳақидаги ҳужжатли фильмни яратишга қўл урди, – деди Тошкент давлат шарқшунослик университети проректори Қудрат Омонов. – Аҳамиятли жиҳати шундаки, бугунги ёш авлод ушбу фильм орқали улуғ аждодимиз ҳаёти ва ижодий фаолияти билан яқиндан танишишга муваффақ бўлади. Қайд этиш керакки, буюк мутафаккир Муҳаммадризо Эрниёзбек ўғли Огаҳий таваллудига 211 йил тўлди. Буюк тафаккур эгаси, улкан шоир, хассос тарихчи, забардаст таржимон, давлат арбоби Огаҳийдан беқиёс ўлмас мерос қолган. Адиб, ижодининг бетакрор олами, тарихий ва таржима асарлари ҳозиргача ўзбек ўқувчиларининг севимли асарлари қаторида туради. Тошкент давлат шарқшунослик университети жамоаси олдида “Огаҳий ҳаёти ва ижоди – ёшлар тарбияси учун намуна” йўналиши бўйича шарафли ишларни амалга ошириш вазифаси юклатилган. Мухлислар эътиборига ҳавола этилган ушбу фильм қаторида университет жамоаси адиб ҳақида кўплаб илмий мақолалар, маънавий- маърифий тадбирлар ташкил этмоқда.\nЭслатиб ўтамиз, куни кеча Алишер Навоий, Бобур, Абдулла Орипов, Ғафур Ғулом каби фильмлар премьераси бўлиб ўтган эди. 29 сентябрга қадар Чўлпон, Эркин Воҳидов, Муҳаммад Юсуф, Зулфия ва бошқа адиблар ҳақидаги фильмлар намойишлари ўтказилиши кутилмоқда.\nБарча премьералар Тошкент халқаро кинофестивали доирасида ташкил этилаётир.


ВАФОЛИ ФАРЗАНД ИЙМОНЛИ ФАРЗАНД\nБарчамизга маълумки, Оламда яшаётган ҳар бир инсон ор-номусни, вафони ўзи учун жуда муқаддас деб билади. Уни ҳимоя қилиб, топтамаслик йўлида ҳаракат қилади, курашади ва жасур, мардлар даражасига етади. Айниқса, ота-онага, ватанга вафодор, садоқатли фарзанд бўлиш бу – олий туйғу ва буюк неъматдир.\nЎзбек халқи ҳамиша кексаларни хизматини қилишга, дуосини олиб, кўплаб савобга эга бўлишга интилиб келган. Ота-онани иззат-икром қилиш бизнинг қон-қонимизга сингиб кетган. Ота-она тириклигида уларни хушнуд этиш, вафотларидан кейин эса тирикликларида айтган насиҳатлари ва маслаҳатларига амал қилиш, уларнинг яхши хислатлари билан ёдлаб туриш содиқ ва вафодор фарзандларнинг энг яхши одатларидандир.\nКитобларда баён қилинишича, ота-онанинг фарзандга нисбатан саксонта ҳақи бор. Уларнинг қирқтаси тириклик вақтида ва қолган қирқтаси ўлгандан кейин амалга оширилади. Тириклик чоғидаги қирқта ҳақнинг ўнтаси танга, ўнтаси тилга, ўнтаси дилга ва ўнтаси молга тааллуқлидир.\nТанга тааллуқли бўлган ўнта ҳақ ота-онага сидқидилдан хизмат қилишдир. Бу шундайки, ота-онага ҳамма вақт ҳурмат кўзи билан қаралади, қилма деб буюрган ишлари қилинмайди, уларнинг маслаҳати ва розилигисиз ҳеч бир ишга қўл урилмайди, яна улар сен ўтирган жойда ҳозир бўлсалар, сен дарҳол ўрнингдан туриб кутиб оласан, улар ўтирган бўлишса, сен оёқда тик турасан, улар рухсат қилишгандагина ўтирасан. Улар ўтирадиган ўринга сен ўтирма. Йўлда бирга кетаётганда уларнинг олдиларига ўтиб олма. Агар тупроқли, лойли, сувли ёки умуман хавфли жой келгандагина олдинга ўтиб олишинг мумкин. Уларнинг олдида очиқ чеҳра билан ўтир. Қовоғингни солма, хўмрайиб қарама,чақирганларида эса югуриб бор.\nАммо дилга тааллуқли бўлган ўн нарса шундан иборатки, биринчи – уларга раҳму шафқат билан қара. Иккинчи – уларга доимо қўлингдан келганча яхшилик қил. Учинчи – сенинг шодлигинг уларнинг хурсандчилиги билан бўлсин. Тўртинчи – улар ғам тортсалар сен ҳам қайғур ва уларнинг дардига малҳам бўлиш йўлини қидир. Бешинчи – улар ортиқча гапирсалар ҳам ўзингга малол олма. Олтинчи – улар танбеҳ берсалар хафа бўлиш ўрнига хунсанд бўл. Еттинчи – уларга қанча яхшилик қилмагин ва ҳақларини адо қилмагин уларнинг диллари заррача озор топишини ўзинг учун ор деб бил. Саккизинчи – уларнинг қандай ниятлари бўлса ўша ниятларига етишлари учун ҳаракат қил. Тўққизинчи – улар қанчалик узоқ умр кўрсалар шунчалик қувон. Ўнинчи - қанчалик дардли бўлса шунчалик кўнглини олишга урин.\nАммо тилга тааллуқли бўлган ўнтаси шундан иборатки, биринчи – уларга мулойим муомала қил ва доимо тавозеда бўл. Иккинчи – уларга баланд овоз билан гапирма. Учинчи – уларга кўп гапирма ва қўполлик қилма. Тўртинчи – уларнинг отини айтиб чақирма. Бешинчи – улар гапираётганларида сўзларини бўлма. Олтинчи – уларнинг айтганларини рад қилма. Еттинчи – улар фалон ишни қил, деб айтсалар сен йўқ деб жавоб қилма. Саккизинчи – улар қичқириб гапирсалар ҳам сен паст овозда гапир. Тўққизинчи – уларнинг гапларига оҳ-уҳ деб хитоб қилма...\nОта-она ўлгандан кейин қилиниши керак бўлган қирқта ҳақ-ҳуқуқларга қуйидагилар киради: биринчи - маййитни зудлик билан дафн этиш чораларини кўр, чунки унинг иззати уни тезда дафн этишдир. Кўмишдан аввал жасадни ювишни ва кафанлашни унутма. Ўзинг доду фиғон қилиб йиғлама ва ўзгаларнинг ҳам шундай қилишларига йўл қўйма.\nОта-она дафн этилгандан кейин уларнинг зиёратларига тез-тез чиқиб тур. Агар ҳафтада бир марта зиёратга чиқишни одат қилиб олсанг улуғ кишилар йўлини тутган бўласан. Бошқаларнинг ўлган ота-оналарини ёмон сўзлар билан ёдга олмагинки, улар ҳам сенинг ота-онангни шундай ёдга олмасинлар. Ҳикмат китобларида айтилишича, кимки ўз ота-онасини ўлгандан сўнг ёмон сўзлар билан ёдга олса, у разил кишидир.\nОта-она вафот этгандан сўнг унинг ёру дўстларини уйингга таклиф этиб, улар билан бирга ота-онанг хотирасини ёдга ол, ота-онанг яхши кўрган овқатлардан тайёрлаб, таклиф этилган биродарларига нисор эт!\nБизда ота-онани ранжитиш, кўнгилларига озор бериш катта гуноҳлардан бири ҳисобланади. Ота-онани ранжитган инсон у ким бўлишидан қатъий назар ўз мурод-мақсадига ета олмайди. Агар у бой-бадавлат бўлса, бойлиги ўз-ўзидан соврилиб тугайди, соғ бўлса, дардга чалинади. Бу ҳақда Низоми Арузи Самарқандийнинг мана бу ривояти фикримизга асос бўла олади:\n- Халифа Хорун ар-Рашиднинг вазири фазл ибн Яҳъё оғир дардга чалиниб қолди. Унинг тўш териси оқара бошлади. Номус қилганидан ёзда ҳам узун нимча кийиб юрар экан, ҳаммомга эса фақат кечаси, ҳеч ким йўқ пайтларда тушаркан. Бу мудҳиш дарддан қутилиш чорасини ахтариб, надим ва ҳокимларни тўплаб: “Шому Ироқда, Форсу Хуросанда энг ўткир табиб деб кимни тан оласизлар?” - деб сўрабди. Мажлисга йиғилганлар форс вилоятида шундай одам борлигини айтибдилар. Шундан кейин у ўша одамни Бағдодга чақиртириб келибди.\nТабиб келгач, Фазл ибн Яҳъё унинг шаънига катта зиёфат берибди. Зиёфатдан кейин табибни хилват бир хонага олиб кириб, бошда уни синаб кўрмоқчи бўлди ва “оёқларим нимагадир қувватсиз, бирон давосини топсангиз”, деб илтимос қилди. Табиб унга “сустлик овқат еманг, аччиқ нарсадан ҳам ўзингизни тийинг. Фақат жўжа гўшти ва нўхатдан тайёрланган шўрва ичинг. Холва ҳам еб туринг. Бундан ташқари тухум сариғини асалга қўшиб кунда наҳорда истеъмол қилиб туринг”, деб тавсия қилди. Лекин Фазл ибн Аҳъё табибининг айтганларини қилмай, ҳар куни сергўшт ёғлик ичиб, аччиқ нарсаларни ҳам истеъмол этаверибди. Бундан ташқари, лўбиёни ёққа қовуртириб, мурч сепиб еди.\nОрадан бир неча кун ўтгач, табиб унинг пешобини текширди, сўнг беморнинг ўзбошимчалигидан нолиб, деди:\n- Мен сизни бундан кейин даволамайман, чунки парҳез тутмабсиз ва буюрганларимни қилмабсиз. Энди сизни даволашнинг ҳеч қанақа фойдаси йўқ.\nФазл ибн Аҳъё табибнинг ақлу фаросатига таҳсинлар ўқиб, синаб кўриш мақсадида шундай қилганини айтди, сўнг нимчанинг тугмаларини ечиб тўшини кўрсатди.\nХулласи калом, шерозлик табиб Фазл ибн Яҳъёни кўп вақт даволади. Унинг муомаласида бор билим ва тажрибаларини ишга солди. Лекин бундан бирон натижа чиқмади. Табиб руҳан эзилиб, бир неча кун нима қилишини билмай юрди. Охири Фазл ибн Яҳъёнинг ҳузурига кириб бундай деди:\n- Эй, улуғ вазир! Сизни даволаш учун қўлимдан келган ҳамма ишни қилдим, лекин афсуски, нафи бўлмади. Балким отангизни қаттиқ ранжитиб қўйгандирсиз, бориб, қандай бўлмасин, унинг кўнглини олинг.\nВазир ўша куниёқ отасининг ҳузурига бориб оёқларига йиқилди, “мен ноқобил фарзанднинг гуноҳларидан ўтинг”, деб ялиниб-ёлворди. Нима бўлса ҳам ота-отада! У ўғлининг гуноҳларидан ўтди. Фазл ибн Яҳъё эса кўп ўтмай ўша дарддан бутунлай қутулди ва табибга кўпдан-кўп миннатдорчилик билдирди.\nЛекин уни юртига кузаётиб: “Менга ёпишган дард отам туфайли эканлигини қаёқдан билдинг?” - деб сўради.\nТабиб жавоб қилди:\n- Тузалиб кетавермаганингиздан кейин “бу одам балки кимнидир ранжитиб, лаънатига қолган бўлса керак”, деб ўйладим. Лекин кўп сўраб-суриштириб, сарой аҳли орасидан ҳам, бозор аҳли ичидан ҳам бунақа одамни учратмадим. Кейин бир киши сизнинг анча вақтдан бери отангиз билан аразлашиб юрганларингизни айтиб берган эди.\nБу мудҳиш воқеа ҳаммамизга ибрат мактаби бўлиши керак. Хар бир инсон иложи борича, ота-онанинг эъзозлаб, уларнинг хизматларини қилиб, дуоларини олиб яшаса асло кам бўлмайди. Халқ ибораси билан айтганда, - тупроқ олса олтин бўлаверади. Бундан ташқари, эл-юрт ўртасида обрў-эътибори ошади.\nЮқоридаги ривоятда элга машҳур бўлган табиб ҳар чанд ҳаракат қилмасин пес касаллигига мубтало бўлган беморни даволай олмайди. Чунки у ота қарғишини олган, дилозорлиги учун бу касални танасига юқтирган. Унинг отадан кечирим сўраши, соғайиши китобхон кутганидек бўлади.\nКўринадики, ота-онага вафодор бўлган, уларнинг хизматларини астойдил адо этган, дуоларини олган фарзанд ҳамиша соғлом, эл ардоғида бўлар экан.\nКиритилган вақти: 22/07/2016 00:00; Кўрилганлиги: 1726\nМатериал манзили: https://www.sammuslim.uz/articles/vafoli-farzand--iymonli-farzand\nЧоп этилган вақт: 24/09/2021 23:11


-Ман Туркиядан политический оганим йўқ. Ман ватан хоини эмасман! Ман ватан хоинларига қарши шеър ёзган ва ашула қиб айтган Юлдуз бўламан! Ман бошқа жойдан ҳам политический оганим йўқ! Мани ватаним Ўзбекистон, билдингми?\n-Билдим? Лекин шу ватанингиздаги қора халқнинг…\n-Агар халқим қора бўлса мен оқ Юлдуз эмас, мен ҳам қора Юлдузман, билдингми?\n-Билдим. Мана шу яқинда президент аппарати…\n-Манга қара, мен фифти-фифти қиламан ишларни, эллик-эллик. Мани президент-мризидент билан ишим йўқ. Лекин битта бошга битта ўлим. Ҳеч кимдан, ҳеч нарсадан қўрқмайман. Ана у куни минг кишилик тўйда “Аппарат расво”, “Аппарат бузилган”, “Бунақа аппаратни мажақлаб ташлаш керак” деган гапларни очиқ айтдим. Мингта одам гувоҳ! Ишонмасанг, аппаратчигимни топиб ундан сўра. Тўйга эски аппаратни олиб боргани учун ишдан қувганман.\n-Неварамни отини Султон Сулаймон деб қўйдим. Агар кўнглимда бошқа гап бўлганда бошқа исм берардим. Худойим шайтон-жинларга ҳоким қиб қўйган Сулаймоннинг исмини танлашимнинг ўзи бўмайди. Бу менинг курашим, бу менинг исёним.\n-Исён дедингиз, “Гулисан” қўшиғида ҳам…\n-Ҳа, у қўшиқда ҳам “исён” деганман. Халқим қишнинг остида қолган, деганман. Буни ҳамма айтолмайди. Қирғизларга ҳам ҳамма гапни мен айтганман. Аввалига қарашмади. Кейин аппаратга ҳам керак бўганда эслаб қолишди.\n-Шундай зўр овозингиз билан сизга маддоҳлик…\n-Биласанми, маддоҳлик нима дегани? Тарихга қара-чи кимлар маддоҳ бўлмаган? Пошшо бор жойда ҳамма вақт маддоҳ бўган. Худо бор жойда ҳамма вақт маддоҳ бўган.\n-Худо дедингиз. Бир пайтлар ҳижобга киргандингиз…\n-Мен бу дунёда энг ёмон кўрадиган нарса бу одамлар гапираётганда уларнинг сўзини бўлишдир. Оғзингдан битта гап чиқмасдан гапни бўладиган одам просто айтганда никтодир!\n-Музикачингиз Фуатнинг қоши ва сочи…\n-Фуатни эрим Мансурбек топган. Непонято кто он? Ўзбекчани ҳам билмайди, ўзбекча музикани ҳам. Лекин ўргатаяпман. Охири бориб-бориб ўзбек бўлади.\n-2013 энди бошланди. Бу Юлдуз йили. Фолбинлар шундай деб турибди.\n-Ўзбек санъатини модел қизлар босиб олди. Вазифам санъатни улардан тозалаш.\n-Лекин Гулнора ҳам модел қиз…\n-Қайси Гулнора? Ман мажлисдан чиққунча янгиси чиқдими?\n-Эркак киши эски гапларни эсламайди. Халқимизнинг шу одати менга ёқмайди. Бу унга нима фойда беради? Бераман деса Худо ақллига ҳам, тентакка ҳам талант беради. Мана менга ҳам берган, унга ҳам! Меники овозимда, уники бошқа жойида.\n-Саволларингни бундан кейин ёзиб, админим Шоҳруҳбекка кўрсат, мен энди официалний одамман.\n-Тағин депутат бўлдингизми?\n-Депутат нимаси? Депутатлик нордивоннинг пастки қисми. Ман орқага қайтмайман. Олдинга қарайман. Всё в переди! Томга чиқиш керак! Манга криша керак! Мақсад шу, билдингми?\n-“Дружба народ”нинг калити кимда бўлса ўшaндан сўра!\n-Калит манда эди, Юлдуз Ибрагимовна…\n-Гапни шундан бошламайсизми, окажон. Юлдуз Ибрагимовна деманг, Юлдуз денг. Сизга ҳам битта атаган қўшиғим бор, исмингиз нима эди?\nFiled under: Nofiziy |\n« Диктатура манзаралари Хотира »\nA.V, on January 9, 2013 at 12:09 am said:\nZur, gap yoq sizlarga!


Роналду бошқа юлдузнинг “Юве”дан кетишига сабабчи бўляпти\n5 март, 2021, 09:45\nТеглар:Криштиану Роналду | Ювентус | Маттейс де Лигт\nИкки юлдуз бир жамоага сиғмайди\nКоронавирус пандемияси оқибатида юзага келган молиявий инқироз Турин суперклубига ҳам таъсир ўтказа бошлади. “Ювентус” раҳбарияти хизмати қиммат баҳоланадиган Криштиану Роналду ва Маттейс де Лигтдан бирини танлашига тўғри келади.\nРоналду Туринда ўзини яхши ҳис қилмоқда.. Амалдаги шартномаси 2022 йилнинг ёзигача тузилган 36 ёшли футболчи ҳамкорликни яна бир йилга узайтирмоқчи. Бироқ, туринликлар бунга шошаётгани йўқ. Агар клуб Роналдуни тезроқ сотиб юбормаса, унинг трансфер суммаси янада пасайиб кетади. Криштианунинг ўзи эса, катта маош олади.\nШу боис, клуб хўжайинлари Роналдуни жамоада ушлаб туриш иқтисодий томондан манфаатли эмас, деган фикрни илгари сурмоқда. Қолаверса, португалиялик тўпурарни ушлаб қолиш имкониятига эга бўлиш учун туринликлар истеъдодли ҳимоячи Маттейс де Лигтни сотиб юборишига тўғри келади. Агар тез орада клубнинг молиявий аҳволида ижобий ўзгаришлар кузатилмаса, улар икки футболчидан бирига жавоб бериб юборади.\nРоналду мухлислари учун нохуш хабар бор\nФото Роналду "Реал"га қайтишга арзийдими?\nРоналдуга харидорлар аниқ бўлди